Vajthed produžio ugovor\nAjzea Vajthed (25god, 191cm) nosiće dres Mornara i sledeće sezone! Plejmeker sa dvogodišnjim iskustvom u NBA ligi (Brooklyn Nets), potpisao je novi ugovor sa “Ponosom Bara” pa je već sada jasno da će najpopularniji sportski kolektiv na Južnom Jadranu u novoj sezoni imati značajno mlađu ekipu. Vajthed je stigao početkom …\nAleksandar Lazić novi član Mornara\nNovi član Mornara je Aleksandar Lazić (24god, 203cm)! Lazić je u još nezavršenoj sezoni u ABA ligi, u dresu Primorske, postizao prosječno 7,3 poena i imao 4,7 skokova po meču. Prije Primorske, igrao je za Olimpiju, Megu i Dinamik iz Beograda.\nČelnici ABA lige i klubova održali su danas sastanak putem video linka. Tim povodom ABA lige oglasila se saopštenjem za javnost koje prenosimo integralno: U srijedu 22.4.2020, klubovi ABA j.t.d. lige održali su sastanak putem video linka i analizirali aktuelnu situaciju nastalu uslijed širenja virusa KOVID 19 i proglašenja pandemije, …\nSportisti iz Bara i Sportsko-rekreativni centar Bar šalju jasnu poruku – ostanite doma. “Ovo je naš zajednički znak podrške u borbi protiv COVID 19. Ponosni smo što su barski sportisti dio našeg tima koji ovim putem šalje snažnu poruku svim građanima Bara i Crne Gore o ozbiljnosti situacije, važnosti, …\nPredsjednik Mornara Đorđije Pavićević okupio je danas ispred sjedišta svoje kompanije Baskethand sve američke internacionalce i predočio im da je klub zatražio podršku od američke ambasade kako bi mogli da se vrate svojim domovima. Igračima je, takođe, još jednom potvrđeno da će klub ispoštovati sve obaveze preuzete ugovorom bez obzira …\n“Kao i svi sportski klubovi i KK Mornar se nalazi u specifičnoj situaciji zbog pandemije izazvane korona virusom. Želimo ovim saopštenjem da informišemo svoje vjerne navijače i košarkašku javnost da smo prestali sa treninzima odmah poslije naredbe Nacionalnog koordinacionog tijela za borbu protiv zaraznih bolesti i zatvaranja dvorane „Topolica“. Zdravlje …\nS ciljem sprovođenja mjera pojačanog epidemiološkog nadzora, a u skladu sa Zakonom o zaštiti stanovništva od zaraznih bolesti Crne Gore , nakon naredbe Nacionalnog koordinacionog tijela za borbu protiv zaraznih bolesti za preduzimanje privremenih mjera za sprečavanje unošenja u zemlju, suzbijanje i sprečavanje prenošenja novog koronavirusa “Sportsko-rekreativni centar” Bar doo …\nABA liga otkazala sve utakmice\nTakmičenje u košarkaškoj ABA ligi prekinuto je danas do daljnjeg u cilju zaštite zdravlja svih učesnika, poslije pandemije koronavirusa. Kako je saopšteno, sva takmičenja pod okriljem ABA su do daljeg prekinuta i ta odluka odmah stupa na snagu. ABA liga će na dnevnom nivou pratiti situaciju i u dogovoru sa …\nMega Bemax dočekuje Mornar u ponedeljak i bez prisustva publike\nPoslednji meč ligaškog dijela ABA sezone, protiv Mege u Beogradu, košarkaši Mornara odigraće bez prisustva publike. Dvorana “Ranko Žeravica” biće zatvorena za publiku zbog odluke Vlade Srbije o zabrani skupova u zatvorenim prostorima usled širenja virusa korona. Umjesto u nedjelju u 12:00 kako je prvobitno bilo zakazano, meč će se …\nOdbojkaši Budve savladali Mornar\nOdbojkaši OK Mornar i Odbojkaški klub ‚‚Budva‚‚ odigrali su drugu utakmicu polufinala plej ofa Prve lige Crne Gore za odbojkaše, a slavila je ekipa Budve rezultatom 0:3 (12:25, 7:25, 13:25) Najefikasniji u redovima Budve bio je Aleksandar Zlobin sa 20 poena, dok je kod Mornara Haris Šabović ubilježio 5 poena. Utakmica se igrala …\nCrnogorski karatisti seniorsko prvenstvo Balkana u Beogradu su završili sa devet medalja po tri zlatne, srebrne i bronzane medalje. Ženska ekipama u borbama karate reprezentacije Crne Gore i članica tog tima Jelena Maksimović osvojili su u nedjelju zlatne medalje. Uspjeh crnogorskog karatea upotpunili su muški tim u borbama i obje ekipe u …\nMornar bolji od Krke u “Topolici”\nKošarkaši Mornara savladali su Krku u meču 21. kola ABA lige. Barani su večeras na svom parketu bili bolji od Krke rezultatom 82:73. Teže nego se to očekivalo su momci Mihaila Pavićevića savladali oslabljene goste koji su u Bar došli Fifolta i Jošila. Mornar je vodio tokom prvog poluvremena, na …\n„IPA games 2020“ u Baru\nU Baru će se od 10. do 15. maja održati sportska manifestacija „IPA games 2020“, poznatija kao „policijska olimpijada“! Domaćin manifestacije biće Internacionalna policijska asocijacija Crne Gore a predsjednik Organizacionog odbora direktor UP Veselin Veljović. Takmičenje službenika policije i bezbjednosnih agencija iz, očekuje se, 65 država svijeta odvijaće se u …\nLuković izabran za najkorisnijeg igrača februara\nCentar Mornara Uroš Luković izabran je za najkorisnijeg igrača februara u ABA ligi, saopšteno je danas na sajtu regionalnog prvenstva. Za titulu MVP-a najzaslužnija je bila nezaboravna partija Lukovića protiv Crvene zvezde u Topolici (71:64), na kojoj je ubacio 23 poena uz 100 postotni šut iz igre (10/10), sedam skokova, …


Cena nafte ponovo u uzletu, gorivo svake sedmice skuplje bar za dinar - Izazov\nRadio-televizija Srbije\t 8. marta 2021. 21:00\nOd novembra je sirova nafta poskupela 80 odsto, što se odražva i na cene na pumpma. U proseku litar benzina sada košta 145 dinara, evrodizela 153, a gasa za automobile 83 dinara.\n"Gledajući kumulativno cena goriva je porasla više od 10 dinara za proteklih nekoliko meseci, ali ne treba zaboraviti da su pre toga cene evroditzela i benzina pale za 30 dinara. To još uvek nisu cene koje smo imali na početku 2020. godine, a cene sirove nafte su prevazišle cene u celoj 2020", objašnjava generalni sekretar Udruženja naftnih kompanija Srbije Tomislav Mićović.\nCena crnog zlata istovremeno raste na evropskom, američkom i azijskom tržištu. Tome je doprineo novi američki paket pomoći građanima i privredi, ubrzani rast kineske ekonomije, zatim napad na postrojenja vodeće zemlje OPEK-a Saudijske Arabije, kao i njena odluka da do aprila dodatno smanji proizvodnju za milion barela dnevno.\n"Niko me neće podstaći da govorim o cenama. Nije me briga za cene. Stalo mi je do discipline. Stalo mi je do dovođenja zaliha u normalu. Kada zalihe dostignu nivo od 2015. i 2019. godine, to je zadovoljavajuće", rekao je ministar energetike Saudijske Arabije Abdulaziz Bin Salman.\nTomislav Mićović kaže da je naglo i neočekivano došlo do poremećaja tržišta i skoka cene sirove nafte.\n"Samo pre nekoliko dana zemlje OPEK-a su konstatovale da su ponuda i potražnja na globalnom tržištu uravnotežene i de neće dodatno povećavati svoju proizvodnju. Samo nekoliko dana kasnije došlo je do naglog poremećaja tržišta i naglog skoka cene sirove nafte", ističe Mićović.\nProšle godine cene nafte su padele do istorijskog minimuma, kada je barel u jednom danu bio u minusu.\nKretanja na svetskim naftnim berzama su nepredvidiva, pa stručnjaci i trenutni rast ocenjuju kao psihološki momenat i želju naftnih kompanija za što bržim oporavkom od posledica pandemije.


Avio - modelar Bojan Gostojić šampion Evrope\nVenčani parovi u Zrenjaninu (21.01.2020.)\nVeliko interesovanje za proslave u Park sali\nGEZE d.o.o. Zrenjanin raspisao konkurs za poziciju R&D Engineer\nAvio – modelar Bojan Gostojić šampion Evrope\nObjavljeno 29.07.2017. u 08h\nModelar iz Zrenjanina, junior Bojan Gostojić, izborio se u veoma zahtevnoj konkurenciji za titulu šampiona Evrope.\nBojan Gostojić, kojem je ovo poslednja sezona da se takmiči kao junior za reprezentaciju Srbije upravo je osvojio prvo mesto na Evropskom prvenstvu za slboodnoleteće modele koje se do subote uveče održava u Makedoniji. Bojan je osvojio zlatnu medalju u kategoriji F1B, takozvanim gumenjacima, među 31 takmičarem.\n– Na takmičenju je vreme bilo veoma turbulentno, teško i samo nas sedmorica smo imali maksimalne letove. Nakon regularnog dela takmičenja, nas sedmoro je išlo u takozvani flaj-of, odnosno kroz dodatne letove smo se borili za pozicije. Tu je vreme bilo idealno, ali u prvoj seriji je otpao smo jedan takmičar – kaže Bojan, koji je u drugoj dodatnoj seriji izborio zlatnu medalju postavivši rezultat koji je za čak 100 sekundi bolji od drugoplasiranog.\nBojan je inače navikao da donosi medalje sa visokorangiranih takmičenja i tokom proteklih godina uvek je bio među najboljih četvoro takmičenja na šampionatima. U poslednjoj godini svog juniorskog staža, Bojan nas je sve obradovao evropskom zlatnom medaljom.\nTagovi:avio modelar, avio modelari, bojan gostojić


Svečana sjednica grada - Dodik i Cvijanović poručili da je uspjeh Trebinja uspjeh Srpske | Trebinje Live\nSvečana sjednica grada - Dodik i Cvijanović poručili da je uspjeh Trebinja uspjeh Srpske\nPredsjednik Republike Srpske Milorad Dodik poručio je danas u Trebinju da taj grad ima svoj identitet, da se kao jedan od najživljih i najfrekventnijih gradova svakim danom sve više razvija, te da je njegov uspjeh i uspjeh Republike Srpske.\nDodik je na svečanoj sjednici Skupštine grada povodom Preobraženja - slave Grada i Sabornog hrama zahvalio Gradskoj upravi što je u kratkom vremenu dala puni doprinos da Trebinje zaživi, te izrazio nadu da će zajedno sa institucijama Republike Srpske realizovati sve što je planirano.\n"Nema nijednog od velikih projekata da ga nismo završili ili ga završavamo. Posebno mi je drago što je u vrijeme našeg mandata Trebinje proglašeno Gradom, što on zaslužuje svojim načinom života, urbanizmom, komunikacijskim i drugim pogodnostima", ocijenio je Dodik.\nPrema njegovim riječima, Trebinje je dragulj Republike Srpske i kao takav ga treba posmatrati i razvijati.\n"Očigledno da možemo naučiti neke lekcije, odbaciti politička trvenja, animozitete i usmjeriti na ono šta je cilj, a to je dugoročni i stabilan razvoj", rekao je Dodik, te istakao da se politike mjere po tome šta iza sebe ostavljaju.\nDodik je rekao da se mora pokazati da se u Trebinju može živjeti, te naglasio da je Republika Srpska posvećena razvoju cijele Srpske i realizaciji velikog broja projekata i da gotovo da nema nijednog u koji nisu bile uključene institucije Srpske.\nPredsjednik Srpske poželio je građanima Trebinja da Preobraženske dane provedu u veselju i radosti, da se zajedno okupe oko Crkve i tako pokažu sabornost i jedinstvo.\nPredsjednik Vlade Republike Srpske Željka Cvijanović naglasila je da je Trebinje mjesto koje okuplja i da mu Vlada posvećuje veliku pažnju.\nCvijanovićeva je na svečanoj sjednici grada povodom gradske slave i Sabornog hrama naglasila da je Vlada Republike Srpske u proteklih deset godina, po različitim osnovama, uložila u Trebinje oko 70 miliona KM iz Razvojnog programa i budžeta Republike.\n"Izuzetno mi je drago što imamo dobru komunikaciju sa lokalnom vlasti i nadam se da ćemo i u budućnosti realizovati sve ono što smo započeli", rekla je Cvijanovićeva.\nOna je dodala da je Vlada Republike Srpske opredijeljena da zajedno sa lokalnom administracijom radi na svakom važnom projektu za grad i njegove građane.\nCvijanovićeva je napomenula da je Trebinje mjesto koje okuplja i da ima svoj identitet, te da je on sastavni dio identiteta Republike Srpske.\nGradonačelnik Trebinja Luka Petrović rekao je da grad ide snažnijim i stabilnijim stopama naprijed, te da će to i u narednim godinama biti prepoznato, a investicije će biti prioritet.\nPetrović je istakao pomoć kabineta predsjednika Republike Srpske, Vlade i drugih institucija koje žele razvoj i prosperitet grada.\n"Jedinstvo, stabilnost i mir su osnova onoga što želi Gradska uprava, kao i da Hercegovina bude oslonac Republici Srpskoj", rekao je Petrović.\nSvečanoj sjednici Skupštine grada Trebinje prisustvovali su Njegovo preosveštenstvo episkop zahumsko-hercegovački i primorski Grigorije, direktor Elektroprivrede Republike Srpske /ERS/ Željko Kovačević, konzul Srbije u Republici Srpskoj Vladimir Nikolić, narodni poslanici, te drugi predstavnici političkog, privrednog i kulturnog života Republike Srpske


„Lekovi ne stižu do Srba na Kosovu“ – Net.hr\n„Lekovi ne stižu do Srba na Kosovu“\nAutor: Net.hr 13:14 27.02.2013\nUgroženi pacijenti u srpskim enklavama\nRada Trajković, poslanica u skupštini Kosova i direktorka Doma zdravlja u Gračanici, optužila je kosovsku Agenciju za promet lekova da onemogućava snabdevanje medikamentima zdravstvenih institucija južno od Ibra.\nTrajkovićeva je istakla da su zbog toga ugroženi pacijenti u srpskim enklavama.\n– Pre više od 4 meseca ulazak donacije iz Beograda odobrio je ministar zdravlja. Međutim, opstrukciju procesa dopremanja lekova sprovodi Agencija za promet lekova Kosova, iako kompanija Velefarm uvek dostavi propratnu dokumentaciju – kazala je ona, a prenosi agencija Beta.\nS obzirom da domovi zdravlja i ostale zdravstvene institucije u enklavama ostaju bez neophodnih lekova, Rada Trajković je u saopštenju apelovala na “svest humanih ljudi u institucijama, medjunarodnoj zajednici, Euleksu i Kforu da pomognu u prevazilazenju problema i učine sve da se prekine sa opstrukcijom dopremanja lekova“.\nTrajkovićeva je dodala da lekari čine napore da sa limitiranim mogućnostima spasavaju živote pacijenata, ali da je stanje alarmantno jer su rezerve pojedinih lekova nestale.\nagencija za promet lekova kosova kosovo lekovi rada trajković zdravlje


Integral gradi most na Savi - Glas Srpske\nVedrana Kulaga 25.06.2019 07:17\nBanjaluka - Konzorcijumu firmi "Integral inženjering" Laktaši, "Đuro Đaković montaža" i "Zagreb montaža" povjerena je izgradnja mosta na Savi kod Gradiške, a u Republici Srpskoj očekuju da će sve predviđene procedure biti uskoro završene kako bi krenula realizacija tog važnog projekta.\nTender za izbor izvođača radova krajem prošle godine raspisale su "Hrvatske ceste", a u predviđenom roku stigle su tri prijave. Najpovoljniju ponudu u vrijednosti 23,49 miliona evra dostavio je konzorcijum firmi u kojem je "Integral inženjering" Laktaši, druga po vrijednosti je ponuda konzorcijuma "Hering" i GP "Mostogradnja" iz Širokog Brijega od 41,54 miliona, dok je 46,21 milion evra ponudio konzorcijum kompanija ICM i "Maeg konstrucioni" iz Italije.\nMinistar saobraćaja i veza Republike Srpske Neđo Trninić izjavio je za ATV da je hrvatska strana objavila da je izabrala najpovoljnijeg izvođača radova i da očekuje da u najskorije vrijeme počne izgradnja mosta na Savi između Republike Srpske i Hrvatske.\n- Očekujem da taj posao počne veoma brzo ako ne bude smetnji u vezi sa procedurama, žalbama, rokovima i slično - rekao je Trninić i dodao da je posao dobio konzorcijum u kome su jedna domaća i dvije hrvatske kompanije.\nU javnom preduzeću "Autoputevi Republike Srpske" juče su potvrdili da je donesena odluka o dodjeli ugovora i da teče rok za žabe, a uporedo se radi i na izboru nadzora.\nRadova, od uvođenja izvođača u posao, treba da budu završeni u roku od 30 mjeseci, odnosno 896 kalendarskih dana, uporedo sa gradnjom mosta počeće, kazali su ranije u "Hrvatskim cestama", i gradnja pristupne saobraćajnice sa hrvatske strane. Priča o izgradnji mosta na Savi dužine 463 metra traje od 2004. godine, a projekat sa pristupnim saobraćajnicama je, prema ranijim podacima, vrijedan 64 miliona, a vrijednost mosta je 23,2 miliona evra.


Oland: Nijedna pretnja militanata neće zastrašiti Francusku\nFrancuski predsednik Fransoa Oland izjavio je danas da nijedna pretnja militanata neće zastrašiti Francusku nakon što je "Islamska država" objavila video snimak o počiniocima napada u Parizu 13. novembra 2015. godine.\n"Ništa nas ne plaši i nijedna pretnja ne može da unese zrno sumnje za nastavak borbe protiv terorozima", rekao je Oland novinarima u Nju Delhiju gde se nalazi u višednevnoj poseti.Francuski predsednik je rekao da je video snimak "samo diskvalifikovao počinioce napada" u kojem je poginulo 130 i povredjeno 350 osoba.\nOland, koji planira da produži vanredno stanje u Francuskoj, dodao je da i dalje postoji pretnja navodeći da se zemlja "nikada neće predati već će koristiti sva sredstva za svoju odbranu" od terorizma.\nU snimku naslovljenom "Ubijte ih gde god na njih naidjete" pominje se devet napadača u Parizu, četiri državljana Beligije, trojica iz Francuske i dvojica iz Iraka.\nIslamska država, koja je kasno sinoć objavila snimak putem svog medijskog ogranka El Hajat, prikazala je militante tokom obuke i kako ubijaju žrtve predstavljene kao taoci.\nObraćajući se na arapskom i francuskom, nekoliko njih na snimku je navelo da se njihova poruka odnosi na sve zemlje koje učestvuju u medjunarodnoj koaliciji, predvođenoj SAD, koja bombarduje njihove položaje u Iraku i Siriji od avgusta 2014. godine.\n"Islamska država" zaposela je u junu 2014. godine velike delove teritorije Sirije i Iraka i redovno snima pogubljenja kao deo propagande.


Edukacija najlakši način za suprostavljanje lažnim vestima\nPredsednica Vlade Republike Srbije Ana Brnabić izjavila je danas da je borba sa lažnim vestima koje se stalno plasiraju u medijima u doba pandemije u Srbiji, podjednako teška koliko i sa samom pandemijom.\nBrnabić je, na onlajn međunarodnom događaju visokog nivoa ”Razmislite kritički, kliknite mudro: Medijski i informaciono pismeni građani!”, u organizaciji Ministarstva kulture i informisanja i Unesko, istakla da je ponosna na blisku saradnju sa Uneskom po svim pitanjima.\nOna je podsetila na to da je prva konferencija ovog sadržaja održana 2020. godine, takođe pod pokroviteljstvom Ministarstva kulture i informisanja, koje je kreiralo vodiče za medijsku pismenost i realizovalo mnoge značajne radionice za učitelje i roditelje.\nDanas imamo drugo izdanje konferencije za sve nastavnike i ljude iz obrazovanja, da bismo istražili i jedan poseban problem koji se tiče lažnih vesti, objasnila je premijerka.\nPrema njenim rečima, svesni smo da živimo u veoma teškim vremenima, ali ona nisu takva samo zbog situacije sa koronavirusom, već i zbog pojave lažnih vesti koje se plasiraju u medijima, posebno na društvenim mrežama.\nNa taj način, kako je naglasila, borba protiv pandemije postaje dvostruko teža, jer se moramo odupreti svim tim vestima kojima nas zatrpavaju.\nVlada je možda mogla da učini mnogo više u najvažnijem poslu Srbije u ovom trenutku, a to je spasavanje života od koronavirusa. Umesto toga trošili smo veliki deo energije na suprotstavljanju toj poplavi lažnih vesti, podvukla je Brnabić.\nOna je istakla da je edukacija najlakši način za suprostavljanje ljudi lažnim vestima.


Faktor | Borenović Tegeltiji: Kad sam ja imao poziv od vašeg šefa, mogu misliti šta radi vama\nBorenović Tegeltiji: Kad sam ja imao poziv od vašeg šefa, mogu misliti šta radi vama\n07.07.2021. / 12:49\nVijeće ministara Bosne i Hercegovine je prije skoro mjesec zaduženo da u roku od sedam dana poništi postupak kupovine zgrade Uprave za indirektno oporezivanje Bosne i Hercegovine (UIOBiH) u Banjoj Luci s obzirom na to da je data ponuda koja je za 61 milion KM veća od iznosa kojim zapravo raspolaže UIO. Ponudu je dostavila samo firma Grand Trade, u vlasništvu Mileta Radišića, koji se spominje kao kum Milorada Dodika, lidera SNSD-a.\nBranislav Borenović, zastupnik PDP-a u Parlamentarnoj skupštini Bosne i Hercegovine, danas je na sjednici Zastupničkog doma zatražio odgovor da li je Vijeće ministara postupilo po ovakvoj odluci doma.\nPredsjedavajući Vijeća ministara BiH Zoran Tegeltija (SNSD) je, nakon iznošenja historijata od osnivanja UIO, na kraju odgovorio da nije u skladu sa zakonom to da Vijeće ministara donese odluku kakvu je tražio Zastupnički dom prije skoro mjesec.\n- Vijeće ministara nema nadležnosti prema UIO, da nalože da prekinu proces kupovine prostora u Banjoj Luci. Ni na koji način Vijeće ministara ne može učestvovati u toj proceduri - dodao je Tegeltija.\nBorenović mu je odgovorio da je u obavezi da postupi po odluci Paralmenta, "pa ćemo vidjeti ko će sutra odgovarati".\n- Postoji u zakonu da direktor UIO zajedno sa Upravnim odborom UIO odgovara Vijeću ministara za svoje aktivnosti. Itekako ima zakonskog uporišta i krivične odgovornosti i znam da vam je nezgodno. Kad sam ja imao poziv od vašeg šefa (Milorada Dodika, op. a.), mogu misliti šta radi vama - na kraju je rekao Borenović.\nBranislav BorenovićZoran TegeltijaUprava za indirektno oporezivanjejavne nabavke\nDao oko 9.000 KM\nUprava za indirektno oporezivanje prodaje 1.619 kilograma Nuttele\nAmar Dovadžija imenovan za direktora Studentskog centra u Sarajevu, ispunjava li uvjete?


Pokret Dveri izlazi na izbore na svim nivoima\nPokret Dveri izlazi na izbore na svim nivoima, najavljene za 3. april naredne godine, odlučio je Glavni odbor Dveri na sednici u Užicu.\nPosle više od godinu dana zamajavanja od strane vlasti u vezi sa međustranačkim dijalogom o poboljšanju izbornih uslova, istekli su svi rokovi i ostalo je manje od šest meseci do najavljenih izbora.\nProšlo je više od godinu dana i od zamajavanja od strane opozicije koja u tom periodu nije imala ni jednu zajedničku akciju protiv sadašnje vlasti, te Dveri počinju predizborne pripreme kao da na izbore izlaze samostalno.\nDveri neće više čekati nikoga i ništa jer je ostalo kratko vreme do izbora, ali ostaju otvorene za saradnju unutar opozicije.\nDveri više ne žele da čekaju i po pitanju zajedničkog kandidata za predsedničke izbore, mi ćemo imati svog – predsednika Srpskog pokreta Dveri Boška Obradovića\nPredsednik Dveri nikada nije bio na vlasti, veliki je rodoljub, zastupnik je domaćeg a ne stranog ekonomskog interesa, ekološki patriota, dokazani je opozicionar i u parlamentarnoj i u vanparlamentarnoj borbi, otkrio je mnoge afere i kriminalne radnje ove vlasti i predstavlja novu generaciju srpskih političara.\nAko opozicija ponudi boljeg kandidata za predsednika republike, Dveri su spremne da o tome razgovaraju, pa čak i povuku kandidaturu Boška Obradovića.\nZa nas je od danas počela predizborna kampanja i koliko od sutra će sa radom početi izborni štabovi Dveri.\nI u ovim teškim uslovima pandemije i medijskog mraka u kome živimo, želimo da obiđemo Srbiju i da građani čuju da postoji alternativa koja se zalaže ne samo za promenu ove kriminalne i nedemokratske vlasti već i kompletnog korumpiranog političkog i pravosudnog sistema koji se ovde nije menjao više od 30 godina. To je upravo ona najvažnija politička ideja sa kojom Dveri izlaze pred narod i traže podršku da u Narodnoj skupštini budu nezavisni kontrolor kako ove tako i svake sledeće vlasti.\nKao neko ko ne pripada ni sadašnjoj ni bivšoj vlasti – mi to možemo.\nBojkotom prošlogodišnjih nelegitimnih i protivustavnih izbora izborili smo se da naredne godine budu raspisani vanredni parlamentarni, a nadamo se i lokalni izbori.\nVranjska gradska organizacija Dveri poziva članstvo i simpatizere da se maksimalno angažuju u nastupajućoj kampanji i kompletnom izbornom procesu.\nIzneli smo mnoge izbore, pa i bojkot, znamo koliko je mukotrpnog rada pred nama i to u neverovatno nepovoljnim uslovima. Prisiljeni smo da uđemo u borbu bez spremnosti vlasti da poštuje elementarna pravila igre. Ta činjenica ne sme da nas obeshrabri jer krajnji cilj, promena sistema i smena vlasti, nemaju samo političku težinu već su i uslov za opstanak našeg naroda i države.\nPozivamo sve da nam se priključe u borbi protiv političara koji se već 30 godina smenjuju na vlasti, menjaju stranačke boje, ali ne i politiku koja nas je dovela do toga da mladi ljudi više ne vide budućnost u Srbiji, da građani Srbije prelepljuju grb svoje države na tablicama, da strani investitori otvaraju fabrike državnim novcem, a kad novac potroše, odbacuju radnike kao krpe, da se otvaraju fabrike koje uništavaju prirodnu sredinu, da političari uzgajaju marihuanu, a njihovi bliski saradnici muče ubijaju i melju ljude...\nPosetite nas u našoj kancelariji u Vranju, u Sutjeskinoj 33 svakog radnog dana od 10č do 15č ili nam se javite na telefon 0644766886.\nZa Dveri predaja nije opcija.\nNavodi se u saopštenju Gradskog odbora Dveri u Vranju.


Predsjednica Republike Srpske uputila čestitku povodom nove školske 2020/2021. godine – Predsjednik Republike Srpske | Željka Cvijanović\nPredsjednica Republike Srpske uputila čestitku povodom nove školske 2020/2021. godine\nPredsjednica Republike Srpske Željka Cvijanović, povodom nove školske 2020/2021. godine, uputila je čestitku učenicima i njihovim roditeljima, učiteljima i nastavnicima, kao i zaposlenima u školstvu.\n„Svim osnovcima i srednjoškolcima čestitam početak nove školske godine, a posebnu pažnju i čestitke upućujem najmlađim školarcima, našim prvačićima, koji prvi put sjedaju u školske klupe.\nPočetak nastavnog procesa ove školske godine predstavlja veliki događaj, ali i izazov i odgovornost svih. Uvjerena sam da će se, uz poštovanje svih mjera i preporuka struke, izvođenje nastave u učionicama nesmetano odvijati, te da izmijenjeni uslovi neće umanjiti vrijednost novog početka i prilike za napredak.\nKoristim priliku da čestitam prosvjetnim radnicima i javnom servisu uspješnu realizaciju programa nastave na daljinu i izrazim zahvalnost na njihovom doprinosu i trudu u organizaciji obrazovnog procesa u vrijeme epidemije.\nTakođe, veliku zahvalnost dugujemo učenicima i njihovim roditeljima, koji su tokom izvođenja nastave na daljinu, pokazali veliku požrtvovanost, odgovornost i strpljenje.\nDragi učenici, želim vam što bolji uspjeh u ovoj školskoj godini, da sve prepreke uspješno savladate i da vas na putu znanja prate najbolji rezultati i dobro zdravlje“, navodi se u čestitki predsjednice Cvijanović.


Iako toga možda nisu svesni, ovi putnici koriste najbrže redovne železničke usluge na svetu, navodi "Railway Gazette International".\nOvaj časopis rangirao je vozove prema prosečnoj brzini redovnih linija koje su bile u funkciji između maja i juna 2019. Uključeni su vozovi koji saobraćaju od ponedeljka do petka i prosečno >> Pročitaj celu vest na sajtu Radio 021 << prolaze više od 160 km na sat između različitih stanica - isključujući jednokratne ili vikend usluge.\nNajbrži vozovi na svetu prelaze 1.021 km između glavnog grada Kine i Nanjinga, sa prosečnom brzinom 317,7 km / h, završavajući putovanje za samo tri sata i 13 minuta.\nIako je prebačen na treće mesto u prvih 10, voz na liniji Champagne Ardenee - Loraine i dalje postiže prosečnu brzinu veću od 271,8 km / h.\nMeđutim, sistem je predviđen za širenje, s tim da je investiranje na rutama istočno od Štutgarta planirano za 2022. godinu i zahtevalo je liniju od 300 km/h koja bi povezivala gradove Bielefeld i Hannover.\nVan prvih 10 je Saudijska Arabija koja je otvorila brzu železnicu koja povezuje gradove Meku i Medinu s komercijalnim čvorištem Džede. Iako su dizajnirani za vozove koji voze brzinama većim od 300 km/h, trenutna startna faza projekta dostiže prosek od 174,6 km/h - ali postoji potencijal da se brzine u budućnosti povećavaju znatno više.\nSrbijaDanas.com: IDU I DO 350 NA SAT: Evo gde se putnici voze NAJBRŽIM VOZOVIMA na svetu!\n06.Avg.2019: Novi Sad\n06.Avg.2019: Radio 021\nDan pre: 05.Avg.2019\nDan posle: 07.Avg.2019


Gasifikacija Radne zone „Jezero” - Sirmiuminfo\nGasifikacija Radne zone „Jezero”\nSremska Mitrovica – Razvodni gasovod srednjeg pritiska (DN 50), Sremska Mitrovica – Jarak, izgrađen je 2004. godine. Kako bi potrošači na Radnoj zoni „Jezero” mogli da koriste prirodni gas JP „Srem-gas” Sremska Mitrovica izgradilo je i Merno-regulacionu odorizatorsku stanicu (MROS) „Jezero”, sa protokom od 500 kubniih metara na sat.\nU toku su radovi na izgradnji polietilenske distributivne gasne mreže, sa protokom od 500 kubnih metara na sat, u dužini od oko 700 metara, za sve parcele koje postoje na Radnoj zoni „Jezero”.\nJP „Srem-gas” Sremska Mitrovica kontinuirano prati sve razvojne planove Grada, kako u privrednom tako i u svakom drugom smislu, što se vidi i na ovom primeru. Izgradnju gasne infrastrukture u ovoj Radnoj zoni finansiramo sopstvenim sredstvima, čime ne samo da povećavamo broj korisnika nego i otvaramo šansu za nova radna mesta, što je u opštem interesu”, rekla je Danica Nedić v.d.direktora JP „Srem-gas” Sremska Mitrovica prilikom obilaska radova.\nUkupna vrednost investicije iz sopstvenih izvora je 5,5 – 6 miliona dinara.\nKorisnici koji su počeli realizaciju svojih investicija, a koji su iskazali interesovanje za korišćenje prirodnog gasa su: „IMO SM 2020”, „BELT”, „ALEX INŽENJERING”.


SDA: Neminovna smjena Lagumdžije | Republika Srpska\nNaslovna Bosna i Hercegovina SDA: Neminovna smjena Lagumdžije\nSDA: Neminovna smjena Lagumdžije\n12. oktobra 2012.\nSamo dan nakon što su svom dojučerašnjem koalicionim partneru SDP-u BiH ponudili da zakopaju “ratne sjekire”, što su u stranci Zlatka Lagumdžije glatko odbili, SDA je povukla pomirbenu ponudu i najavila formiranje nove parlamentarne većine, bez SDP-a.\nPredsjednik SDA Sulejman Tihić rekao je juče da su, bez obzira na svu štetu koju im je SDP nanijela, bili spremni da nastave partnerstvo s njima.\nUslov je bio da se ponovo aktivira platforma o zajedničkom djelovanju, donesena poslije opštih izbora 2010. godine, odnosno da budu u vlasti na svim nivoima.\nU SDP-u su odbacili ovu ponudu, naglasivši da nemaju namjeru da obnavljaju partnerstvo sa SDA na bilo kojem nivou.\n– SDP će i dalje zagovarati rekonstrukciju vlasti na svim onim nivoima na kojima ona do sada nije završena – saopšteno je iz SDP-a poslije sjednice Predsjedništva stranke u srijedu uveče.\nTihić je rekao da su u SDP-u bahato i bez pokušaja razgovora odbili prijedlog i da on više ne važi.\n– SDA će nastaviti razgovore sa drugim strankama kako bismo formirali drugu parlamentarnu većinu – rekao je Tihić.\nČlan Predsjedništva SDP-a Damir Hadžić kaže da ponuda SDA nije bila formulisana.\n– U jednoj prilično euforičnoj atmosferi pokušavaju da izdejstvuju ono zbog čega je i došlo do razlaza dviju političkih partija. Oni nemaju nikakav razlog za euforiju s obzirom na stanje u društvu – rekao je Hadžić i dodao da će se SDP, ako SDA, SNSD, SDS, dva HDZ-a i SBiH formiraju novu većinu na državnom nivou, povući.\nZamjenik predsjednika SDA Asim Sarajlić rekao je da je osnovni uslov za pregovore sa SDP-om i liderom ove stranke Zlatkom Lagumdžijom bio vraćanje stanja na pozicije prije nego što je Lagumyija sa liderom SBB-a napravio protokol.\n– Kako je odbio ponudu SDA, smjena Denisa Bećirovića i Zlatka Lagumdžije su neminovne. To će Parlament BiH podržati. Svakako ćemo razgovarati sa SNSD-om i SDS-om i njenim liderima Miloradom Dodikom i Mladenom Bosićem pošto su oni pokrenuli inicijativu za smjenu Lagumdžije – kazao je Sarajlić.\nPredsjednik SDS-a Mladen Bosić rekao je da se moraju otvoriti razgovori o odnosima najjačih stranaka u bošnjačkom narodu i definisati ko čini skupštinsku većinu na nivou BiH.\nBosić smatra da najprije treba održati sjednice oba doma Parlamenta BiH, na čijem su dnevnom redu smjene ministara iz SDA i SDP-a.\n– Poslije toga će biti jasna situacija i, vjerovatno, se potom može otvoriti prostor za sklapanje nove skupštinske većine i to bi bilo neko rješenje – rekao je Bosić.\nLider HDZ-a 1990. Božo Ljubić kaže da je hitno potrebno da se definiše parlamentarna većina i da se u BiH odredi ko preuzima odgovornost za vođenje države.\n– Tačke dnevnog reda koje se tiču rekonstrukcije Savjeta ministara i drugog kruga glasanja oko smjene člana Kolegijuma Predstavničkog doma objediniće se na redovnoj sjednici koja će biti održana 23. oktobra – rekao je Ljubić.\nIz SDP-a su naglasili da očekuju da predsjednik FBiH Živko Budimir što prije stavi van snage odluku o razrješenju federalnog ministra prostornog uređenja Desnice Radivojevića, nakon što je Ustavni sud FBiH donio odluku da Radivojevićeva ostavka, koja je stigla iz SDA, nema pravno dejstvo u organima vlasti u FBiH.\nBudimir kaže da neće povući odluku o prihvatanju ostavke Radivojevića.


Svet: MERKEL DEFITINIVNO ODLAZI SA POLITIČKE SCENE - BalkaniYUm.TV '); } //]]>\nMERKEL DEFITINIVNO ODLAZI SA POLITIČKE SCENE\n- Pre svega, neću se kandidovati za predsednika CDU na sledećem stranačkom kongresu u Hamburgu u decembru - rekla je Merkelova novinarima i precizirala da je odluku donijela još pre letnje pauze u radu parlamenta.\nOna je dodala da je njen četvrti kancelarski mandat ujedno i poslednji.\nAngela Merkel je ranije na sednici Predsedništva Hrišćansko-demokratske unije (CDU) najavila da ipak odustaje od kandidature za šeficu stranke pred kongres u decembru, preneli su izvori iz predsedništva medijima u ponedeljak prepodne.\nTako bi Merkel posle više od 18 godina na čelu stranke mogla da načini prvi korak ka političkoj penziji. Ona je do sada uvek istrajavala u stavu da kao kancelarka treba da obavlja i funkciju predsednice stranke.\nBivši predsednik Bundestaga Norbert Lamert (CDU) smatra da je odvajanje funkcije predsednika partije i kancelara moguće. Kako je rekao, tako nešto je uvek prihvatljivo u “prelaznoj fazi”. Predsednik CDU u Hamburgu Roland Hajnce izrazio je “najveće poštovanje” Merkelovoj zbog odricanja od funkcije. S njim se složio i predsednik CDU u pokrajini Donja Saksonija Bernt Althusman, koji smatra da je Merkelova pružila CDU “šansu da se nanovo pozicionira”.\nGunđanje protiv Merkel u samoj stranci prvi put se javilo tokom grčke dužničke krize, kada je autoritet tadašnjeg ministra finansija Volfganga Šojblea ipak bio dovoljan da demohrišćani većinom podrže programe pomoći Grčkoj uz nametanje mera štednje. Ali tek je izbeglička kriza na površinu izbacila otvoreno nezadovoljstvo.\nMerkel je okarakterisana kao krivac za jačanje desničarske Alternative za Nemačku (AfD), kao neko ko je CDU odvukao previše ulevo, ostavljajući mnoge konzervativne birače bez političkog gnezda, piše Dojče vele.\nNjeno odustajanje od nove kandidature za predsednicu CDU direktna je posledica pokrajinskih izbora u Hesenu, gde je CDU u nedelju izgubio desetak odsto podrške i došao do 27 odsto glasova. Tek je znatan rast Zelenih omogućio da crno-zelena koalicija jedva zadrži većinu od jednog poslanika. Fijasko su u toj pokrajini doživele i Socijaldemokrate sa 19,8 odsto (isto koliko i Zeleni) dok je AfD sa 13,1 odsto ušla i u poslednji pokrajinski parlament u kojem još nije bila zastupljena.


Srpsko nebo je sigurno: Vazduhoplovstvo u najboljem stanju od agresije NATO-a - 02.01.2018, Sputnik Srbija\nMinistar odbrane Srbije Aleksandar Vulin ocenio je danas da vazduhoplovstvo i protivvazduhoplovna odbrana Srbije nisu bili u boljem stanju od vremena agresije... 02.01.2018, Sputnik Srbija\n14:40 02.01.2018 (Osveženo: 14:44 02.01.2018)\n„Imamo dovoljno tehnike i dovoljno ljudi da naše nebo bude sigurno i zaštićeno svakog trenutka i da ispunjavamo sve svoje obaveze“, rekao je Vulin novinarima na vojnom aerodromu „Batajnica“, gde je sa načelnikom Generalštaba Vojske Srbije Ljubišom Dikovićem obišao pripadnike dežurnih snaga protivvazdušne odbrane, koji su na „migovima 29“ izveli pokaznu vežbu letenja u slučaju uzbune.\nMinistar je dodao da je u okviru Vojnotehničkog sporazuma sa Rusijom u toku druga faza remontovanja „migova“ koja se, kako kaže, odvija po planu.\nVulin je izrazio nadu da će Vojska Srbije ovu godinu „krunisati“ nabavkom šest novih višenamenskih helikoptera Mi-17 dodavši da su u toku razgovori sa ruskom stranom o konfiguraciji vazduhoplova koji su potrebni Srbiji.\nUpitan da li će se investirati u zaštitu aviona koji su na batajničkom vojnom aerodromu izloženi kiši i snegu, ministar je odgovorio da„novi avioni i helikopteri neće stići u Srbiju dok za njih ne budu spremne odgovarajuće nadstrešnice i hangari“.\nKomandat Ratnog vazduhoplovstva i PVO Ranko Živak naveo je da se osim lovačkih aviona „mig 29“, koji su danas učestvovali u pokaznoj vežbi, u dežurnom sistemu nalaze i snage osmatranja, javljanja i navođenja, kao i raketne jedinice za protivvazdušnu odbranu.\nNa pitanje novinara da li vreme od sedam minuta koje je proteklo od trenutka uzbune do poletanja aviona može da bude kraće, komandat je rekao da su vremenske norme uslovljene isključivo tehničkim karakteristikama sistema na „lovcima“.\n„Tu ne možemo da utičemo i ubrzavamo, a naši ljudi su osposobljeni da to urade u najkraćem vremenu. Ono što je važno je razmena podataka sa susedima, odnosno mogućnost samostalno osmatranja da bismo na vreme imali informaciju o potencijalnoj pretnji“, naveo je Živak.\n„Avioni su sposobni da lete u svim meteorološkim uslovima, čak i po današnjim, ali smo zbog malo vremena demonstrirali samo deo vežbe.“\nOn je dodao da su sati letenja koje piloti imaju na „migovima 29“ sasvim dovoljni i zadovoljavajući za održavanje dostignute sposobnosti.\n„Avioni koje smo nabavili i koje ćemo uskoro uvesti u operativni upotrebu, doprineće da se ti sati povećaju“, kazao je Piposki.


Države regiona treba da iskoriste prednosti koje imaju i da koriste zajedničke istražne timove kako bi se suprostavile svim izazovima i uspostavile stabilnost, izjavio je danas u Sarajevu ministar pravde Srbije Nikola Selaković.\nNa konferenciji za novinare posle završetka Foruma ministara kojem su prisustvovale njegove kolege iz BIH i njenih entiteta, i Crne Gore, Selaković je ukazao da terorizam koji ima transnacionalni karater, zahteva dobru saradnju obaveštajnih službi, policije i javnotužilačkih organizacija:\n"Saradnja između javnotužilački organizacija Srbije i Bosne i Hervegovine sa njenim entitetskim sistemima, je danas na znatno boljme nivou nego što je bila prethodnih godina. Da li je to saradnja na onom nivou, za koji iskreno svi verujemo da treba da bude dostignut? Sigurno da nije. I to može uvek da bude bolje."\nMinistar pravde Crne Gore Zoran Pažin naveo je da se tokom sastanka ministara razgovaralo i o temama kao što su nezavisnost pravosuđa i migrantska kriza. Bilo reči o potrebi da se preveniraju uslovi za stvaranje terorističkih legala u Evropi i potrebi da i odgovor na taj izazov bude zajednički, istakao je Pažin:\n"Migrantska kriza stavlja nas pred veoma težak zadatak da uravnotežimo dve stvari: sa jedne strane potrebu dostignuti nivo ljudskih sloboda i prava ni malo ne bude umanjen. A sa druge strane, da kroz kombinaciju prevencije i represije zajednički suzbijemo ono što je pretnja savremenom čovečanstvu, a to je terorizam."\nMinistar pravde Republike Srpske Josip Kasipović je rekao da migrantska kriza već razvija krvav, crn i težak migrantski biznis, koji kako je naveo, ima dugoročne posledice, kao što je trgovina oružjem. Gotovo su identični putevi stranih ratnika i oružja, što države regiona usmerava na pitanje saradnje, naglasio je Kapsipović.


Godine iskustva u radu sa investitorima i drugim zainteresovanim stranama naučile su nas da pažljivo osluškujemo njihove potrebe i u skladu sa tim im ponudimo naoptimalnija rešenja. U prilog tome da ulažemo veliki napor u težnjama da ostvarimo izuzetne rezultate govori i to da nam unazad godinama poverenje daju naši stari, ali konstantno i novi, istaknuti regionalni investitori.\nProširujemo I modernizujemo svoje proizvodne kapacitete kao i infrastrukturu firme. Počinje sa radom nova fabrika betona što je doprinelo boljoj produktivnosti naše proizvodnje.\nSvoje kapacitete, znanja i iskustva usmerili smo prema inovaciji u našem radu – građevinskom delu izgradnje biogasnih postrojenja\nU decembru 2019. godine izvršili smo migraciju sa standarda OHSAS 18001:2007 na zahteve standarda ISO 45001:2018 i na taj način prepoznato je da poslujemo u skladu sa najnovim zahtevima standarda menadzmenta za bezbednost i zdravlje na radu.


Radio Nešvil – Bogatić » SPS: Pored svega začeta ZSO SPS: Pored svega začeta ZSO – Radio Nešvil – Bogatić\nSPS: Pored svega začeta ZSO\nŠefica poslaničke grupe SPS Dijana Vukomanović kaže da je i pored toga odzivom Srba južno od Ibra „začeta“ Zajednica srspkih opština.Vukomanović je osudila incidente na severu Kosova i Metohije tokom lokalnih izbora.\nVukomanović je novinarima u republičkom parlamentu rekla da je srpki narod u većini, posebno južno od Ibra, izašao na lokalne izbore i pored pritisaka i pretnji kojima je bio izložen.\nOdziv Srba južno od Ibra, kako je rekla, daje za pravo da se konstatuje da su lokalni izbori uspeli. Vukomanović je poručila da je osvanuo „veliki dan za Srbiju i posebno za Srbe sa Kosova i Metohije, jer je začeta Zajednica srpskih opština i verifikovana blagoslovom naroda“.\nOna je istovremeno upozorla da je ključno pitanje da li će incidenti koje je pre svega na severu Kosova i Metohije, kako je ocenila, „izazvala šačica salonskih i vikend nacionalista“ imati pravne i političke posledice.\nNadležni organi će delovati i identifikovati sve one koji su izazvali incidente, naglasila je Vukomanović koja je istakla da bojkot, pretnje i zastrašivanje ne smeju da budu dozvoljeni.


Kurti: Sporazum Beograda i Prištine mora biti na usluzi svima\nPremijer Kosova Albin Kurti sastao se s Miroslavom Lajčakom, specijalnim predstavnikom Evropske unije za dijalog Kosova i Srbije i druga regionalna pitanja Zapadnog Balkana, a glavna tema sastanak bio je “napredak procesa dijaloga u Briselu, između Kosova i Srbije, kao i naredni koraci u procesu”.\nKurti je ponovio da je u dijalogu Kosovo ravnopravna strana, a ne tema, da se realnost mora prihvatiti i da se mora biti na usluzi građanima Srbije i Kosova, kroz stabilan i primjenjiv sporazum, koji se fokusira na međusobno priznavanje.\nRazgovaralo se i o odnosima između Evropske unije i zemalja Zapadnog Balkana. Kurti je potvrdio posvećenost Kosova agendi EU i evropskoj perspektivi regiona.\nKako je ranije saopšteno iz Kancelarije EU na Kosovu, specijalni predstavnik Lajčak tokom posete Kosovu, od 15. do 17. septembra, sastaće se s političkim liderima, parlamentarcima, međunarodnom zajednicom, predstavnicima poslovne zajednice i medija, kao i sa mladima.\nTags\t#Albin Kurti\t#kosovo\t#Miroslav Lajčak\nPolicija u Ljubljani rastjerala demonstrante suzavcem\nU Turskoj najveći broj zaraženih od maja


SEEbiz.eu / RS / Dačić: Srbija može da prihvati samo neki pravedni kompromis sa Prištinom\nIvica Dačić Kosovo UNESCO Aleksandar Vučić Interpol\nDačić: Srbija može da prihvati samo neki pravedni kompromis sa Prištinom\nDatum objave: 22.12.2018. - 14:11:12\nBEOGRAD - Predsednik Socijalističke partije Srbije (SPS) i ministar spoljnih poslova Srbije Ivica Dačić izjavio je danas da Srbija ne sme da bude ponižena i da može prihvatiti samo "neki pravedni kompromis".\nDačić je na 10. Kongresu SPS-a u Centru "Sava" rekao da Srbija neće priznati poniženje i jednostrano proglašenu nezavisnost Kosova, te da je to principijelni stav koji podržava i predsednik Srbije Aleksandar Vučić.\n"Ukoliko toga nema, nema te sile koja će Srbiju naterati da po cenu gubitka naših nacionalnih i državnih interesa ulazi u EU, a gubi Kosovo, to je neuporedivo", rekao je Dačić i dodao da se o tome nekada govorilo kao o "nečasnim ponudama".\nOn je podsetio da je 12 zemalja povuklo priznanje nezavisnosti Kosova, a nisu ni prihvaćeni njihovi zahtevi za članstvo u Unesku i Interpol.\n"U UNESCO-u je 92 članice glasalo za Kosovo, sada 76, tri godine nakon toga. 50 je glasalo protiv, a sada 56. Uspeli smo da preokrenemo situaciju", kazao je Dačić.\nDačić je dodao da su okolnosti u kojima se Srbija bori takve da ništa nije na njenoj strani, te da se vlasti u Prištini ponašaju kao "ramaženo derište koje lomi sve u sobi ako nešto ne dobije", a njihovi politički roditelji to dopuštaju i "ne pomišljaju da im izvuku uši".\nOn je dodao i da mu je Vučić zamerio što se radovao što Kosovo nije primljeno u Interpol.\n"Nekako razmišljam, da smo izgubili bio bih tužan, ne mogu biti tužan i kad smo pobedili", rekao je on.\nDačić je kazao i da Prištini smeta što ne mogu da dobiju ono što su decenijama radili kršeći medjunarodno pravo optužujući Srbiju da je kriva za etničko čišćenje i genocid.\n"Srpski narod je najveća žrtva genocida i etničkog čišćenja i u Hrvatskoj i u BiH i na Kosovu", kazao je Dačić.\nPrema njegovim rečima, "da izgubimo Kosovo a da ne udjemo u EU, to bi bilo logičnije da nam ponude u Briselu, imajući u vidu njihov odnos prema nama".


IGB Automotive gradi fabriku u Inđiji - AUTOMOBILI\n22/09/2020 7:16:52 AM\nNASLOVNA / VESTI / IGB Automotive gradi fabriku u Inđiji\nNemačka kompanija IGB automotive comp, koja u Inđiji proizvodi delove za automobile, kupila je zemljište u severoistočnoj radnoj zoni tog mesta na kojem će izgraditi novi proizvodni pogon i zaposliti 500 novih radnika, saopštila je danas ta opština.\nVrednost nove investicije je više od 4,5 miliona evra, a radovi će početi u aprilu. Proizvodni pogon veličine 7.000 kvadratnih metara treba da bude završen već u septembru tekuće godine. Ugovore o kupoprodaji zemljišta potpisali su predsednik Opštine Inđija Petar Filipović i generalni menadžer nemačke kompanije Dalibor Berić. IGB automotive comp je kupila parcelu koja se nalazi tik uz postojeću fabriku.\nFilipović je istakao da je za Opštinu Inđija i njene građane vrlo važno da se nastavi dalji razvoj, da se otvaraju nova radna mesta i da kompanije koje već posluju na području opštine proširuju svoje kapacitete.\n“IGB je veoma značajan investitor u našoj opštini, koji više godina posluje jako dobro i trenutno zapošljava oko 1.500 radnika, a najznačajnije je to da će u proširenju proizvodnih kapaciteta posao naći još 500 novih radnika”, rekao je Filipović.\nBerić je najavio da će radovi na izgradnji novog postrojenja početi u aprilu.\n“Naši proizvodni pogoni i razvojni centri nalaze se u Nemačkoj, Češkoj, Kanadi, Meksiku, Kini i Srbiji. Na osnovu izuzetnih rezultata proizvodnog pogona IGB automotive comp iz Srbije, kao i dobrih uslova za novu investiciju, upravni odbor I.G.Bauerhin doneo je veoma važnu odluku da nova investicija bude baš u Srbiji”, kazao je Berić.\nKako navodi, novom investicijom planira se proširenje proizvodnih kapaciteta, primena nove tehnologije, uvođenje novih proizvoda, zaposlenje i obuka više od 500 novih zaposlenih.\nZahvaljujući Vladi Srbije, Privrednoj komori Srbije, Regionalnoj privrednoj komori Srema i Opštini Inđija stvoreni su svi uslovi za novu investiciju, navedeno je u saopštenju.\nKompanija se bavi proizvodnjom grejača za sedišta, grejača za volane, senzora za okupiranost sedišta automobila, kablova za grejače sedišta, električnih kontrolnih jedinica.\nTagoviapril auto delovi Automobili delovi igb automotive igb automotive comp Indija indjija Srbija\nPrethodno Procurele slike novog Renault Megane GrandTour


Pozicija Kipra po pitanju KiM ostaje nepromenjena\nTanjug 11. decembra 2020. 14:24\nNIKOZIJA – Pozicija Kipra po pitanju Kosova i Metohije je jasna i ostaje nepromenjena, kao i stav Srbije u punoj podršci teritorijalnom integritetu i suverentitetu Kipra, poručili su danas ministri spoljnih poslova Srbije i Kipra Nikola Selaković i Nikos Hristodulidis.\nNakon sastanka s ministrom Hristodulidisom u Nikoziji, Selaković je zahvalio Kipru na podršci koju pruža Srbiji po pitanju Kosova i Metohije, ali i na jakoj podršci na njenom evropskom putu.\n“Zahvalio bih vladi, predsedniku i svima ostalima na Kipru što podržavaju Srbiju po pitanju Kosova i Metohije i očuvanju njenog teritorijalnog integriteta i suvereniteta, ali i za jaku podršku Srbiji u procesu pristupa Evropskoj uniji”, rekao je Selaković u Nikoziji, gde se nalazi u prvoj poseti od stupanja na dužnost.\nPoručio je da je članstvo u Evropskoj uniji strateški cilj Srbije, ali da je i sama država, ističe Selaković, odlučna u tome da gradi društvo na evropskim temeljima i vrednostima, kako bi se lakše uklopila u evropsku porodicu.\nPodvukao je i da Srbija daje punu podršku teritorijalnom integritetu i suverenitetu Kipra. “I to se neće promeniti”, istakao je Selaković.\nOn je izrazio zadovoljstvo što je u prvoj bilateralnoj poseti, kako je rekao, prijateljskoj i bratskoj zemlji Srbije i srpskog naroda.\nSelaković je istakao da Srbija i Kipar imaju dugogodišnje dobre odnose i da je saradnja između dve zemlje prisutna na mnogim poljima.\nIzneo je i podatak da dve zemlje imaju 36 sporazuma o saradnji i dodao da je uveren da će i u budućnosti Srbija i Kipar naći načine da ta saradnja bude još jača.\nŠef srpske diplomatije je izrazio nadu da će tokom sledećeg susreta dveju vlada, koji je planirana početkom naredne godine, epidemiloška situacija biti bolja.\nPosetu Srbiji predsednika Kipra Nikosa Anastasijadisa 2018. godine, Selaković je nazvao “istorijskom”, jer je, kako kaže, napravljen još jedan napredak u odnosima dve zemlje i ojačana saradnja.\nSelaković je pozvao građane Srbije da posete Kipar, ali i građane Kipra da obiđu srpske planine i banje, dodajući da je upravo turizam jedna od grana koju dve zemlje mogu još da razvijaju.\nPre početka obraćanja, Selaković je pozdravio domaćine na grčkom, a njegov kiparski kolega mu je šaljivo rekao da nije znao da u njegovom CV-iju piše da zna i grčki.\nMinistar inostranih poslova Nikos Hristodulidis poručio je da je stav Kipra po pitanju Kosova i Metohije jasan i nepromenjen.\nPoručio je da će Kipar nastaviti da pruža punu podršku Srbiji u procesu EU integracija i istakao da su spremni da pošalju svoj tim eksperata da pomogne u pojedinim oblastima kako bi se Srbija brže integrisala u evropsku porodicu.\nKiparski ministar ocenio je da je Srbija na polju evropskih integracija do sada napravila dobar rezultat.\nIzrazio je zadovoljstvo što je šef srpske diplomatije za svoju prvu posetu kao šef diplomatije Srbije odabrao Kipar, a to je, kaže, još jedna potvrda da dve zemlje imaju dobre i prijateljske odnose.\nIstiče da saradnja postoji na mnogim poljima od ekonomije, preko obrazovanja, do bezbednosti…\nHirstodulidis je najavio da će početkom sledeće godine kiparska delagacija posetiti Beograd i da je u planu da se tada održi i biznis forum dve zemlje kako bi se unapredila ekonomska saradnja.\nRanije danas, Selaković se sastao s predsednikom Predstavničkog doma Republike Kipar Adamosom Adamoumom i s diektorom Diplomatske kancelarije predsednika Kipra Kirijakosom Kurosom.


ZAKON O SOCIJALNOJ ZAŠTITI: Nevladine organizacije ukazuju da je potrebna izmena Zakona\nDa bi dobio novčanu socijalnu pomoć, prema aktuelnom Zakonu o socijalnoj zaštiti ("Sl. glasnik RS", br. 24/2011), član porodice koji je nesposoban za rad, a ima srodnika dužnog po zakonu da učestvuje u njegovom izdržavanju, mora da pokrene sudski postupak, ukoliko mu srodnik ne pomaže. Taj član pokazao se u praksi kao loš, pa je grupa nevladinih organizacija podnela početkom leta predlog za njegovo brisanje, ali i dalje, kako kažu u "Praksisu", nema odgovora.\n- Primenom tog člana bespotrebno se opterećuju sudovi i narušavaju porodični odnosi, a podnosiocima zahteva za pomoć nameće se teret koji je nesrazmeran u odnosu na eventualno rasterećenje države koje bi se moglo postići primenom tog člana - navode organizacije "Tim 42" i "Praksis", koje su podnele inicijativu za izmenu dela zakona o socijalnoj zaštiti ministarstvima za rad i socijalna pitanja, kao i za ljudska i manjinska prava.\nOvaj predlog podržale su i 34 organizacije civilnog društva.\n- U praksi se pokazalo da je u brojnim predmetima tužbeni zahtev odbijen kao neosnovan ili su tužbe povučene. I u onim slučajevima u kojima su usvojene, dosuđeni su simbolični iznosi, najčešće oko 500 do 1.000 dinara srodničke pomoći mesečno. To znači da je ceo sudski mehanizam angažovan da bi se utvrdili ovi bagatelni iznosi, a najveći teret snosi upravo podnosilac zahteva za pomoć - navode predlagači izmena.\nKako primećuju, zbog ovoga se nije smanjio broj korisnika prava na novčanu socijalnu pomoć, niti iznos pomoći koju će dati država, ali su iskustva "Praksisa" pokazala da pojedinci, iako socijalno ugroženi, odustaju od podnošenja zahteva u strahu da ne poremete porodične odnose.\nPredlagači sugerišu i da se spisku onih koji imaju pravo na novčanu pomoć dodaju osobe koje nisu upisane u matične knjige rođenih, pa samim tim nemaju lične dokumente, ni dokaz o prebivalištu i boravištu. To su najčešće osobe romske nacionalnosti, po pravilu socijalno ugrožene.\nTakođe predlažu da se izmeni odredba koja kaže da pomoć može dobiti samo pojedinac ili porodica koji nemaju drugih nekretnina osim stambenog prostora i zemljišta do 0,5 hektara. Mnogi socijalno ugroženi, kako objašnjavaju, imaju veće parcele, ali one se ne mogu obrađivati zbog nepristupačnosti ili nekvaliteta zemljišta, pa samim tim od njih ne mogu imati ni ekonomsku korist. Zato u obzir mora biti uzet i kvalitet, a ne samo površina zemljišta.\n- Bilo je najava da su moguće izmene ovog zakona, a da li će se i naši predlozi uzeti u obzir, ne znamo - kažu u "Praksisu".\nPredloženo je i da se pojedincu sposobnom za rad ne ograniči primanje pomoći na devet meseci godišnje. To, kako se navodi, mnoge stavlja u rizik od dubljeg siromaštva, potencira rad na crno i suprotno je odlukama Evropskog komiteta za socijalna prava.\nIzvor: Vebsajt Novosti, V. Crnjanski Spasojević, 06.10.2021.


Francuski predsednik Emanuel Makron poručio je da će smanjiti poreze za penzionere i povećati minimalnu zaradu za 100 evra mesečno počev od januara 2019. godine.\nMakron je, međutim, kazao da neće ponovo uvesti porez za bogate.\n"Odgovorićemo na nužne ekonomske i socijalne potrebe snažnim merama, smanjujući poreze brže, držeći troškove pod kontrolom, ali ne zaokretima", rekao je Makron, prenosi Rojters.\nSve ove najavljene mere zahtevali su demonstranti u žutim prslucima koji su četiri nedelje sve oštrije protestovali protiv Makrona, za koga smatraju da je naklonjen bogatima, primećuje AP.\nMakron je izrazio i nameru da preispita način na koji je država organizovana, kao i pitanje imigracije "kako bi se zemlja saglasila o tome šta je njen duboki identitet".\n"Nećemo nastaviti život, a da se ništa nije promenilo. Ovo je istorijski trenutak za našu zemlju. Moja jedina briga ste vi. Samo za vas se borim. Naša jedina bitka jeste bitka za Francusku. Živela Republika, živela Francuska", tim rečima je predsednik završio obraćanje naciji, prvo otkako su "žuti prsluci" počeli proteste širom zemlje pre četiri nedelje, prenosi Beta.


GRAĐANSKI KRUG: Montevideo, ko te video\nMontevideo, ko te video\nOvaj program je kao torta, red zabave pa red sporta.\n(džingl za radio-emisiju Vreme sporta i razonode)\nPredsednik NDS Boris Tadić učestvuje na samitu Progresivne alijanse koji se danas i sutra održava u Montevideu u Urugvaju, saopštila je ta stranka. Samit okuplja oko 50 levičarski orijentisanih partija iz celog sveta, a NDS je jedini učesnik samita iz Srbije i iz regiona. Učesnici će diskutovati o tome kako pronaći održiva rešenja u konfliktnom odnosu sveta kapitala, rada i politike, dok će Tadić održati govor koji će biti i uvodno obraćanje učesnicima samita. Tadić će, kako se navodi, tokom boravka u Urugvaju sa predstavnicima drugih levičarskih stranaka razgovarati o uspostavljanju socijalne pravde i jednakih i pristojnih uslova za rad u uslovima ekonomske i socijalne nejednakosti u svetu. "Kao lider snažno socijaldemokratski orijentisane stranke, Tadić će govoriti o iskustvima naše zemlje i razmenjivati iskustva sa liderima levičarskih partija iz drugih zemalja", navodi se u saopštenju NDS.\nProgresivna alijansa je globalna organizacija koja okuplja levičarski orijentisane partije iz celog sveta i zamišljena je kao alternativa Socijalističkoj internacionali. Cilj ove levičarske globalne alijanse za 21. vek je, kako navodi NDS, "demokratski, socijalni i ekološki progres”, a Tadić je jedan od osnivača alijanse.\nIvica Dačić: "Ne možemo sa socijalističkim zakonima i idejama ni u kapitalizam ni u EU."\nLider SPS Ivica Dačić otkrio je da već duže vreme razmišlja da u okviru predstojećih reformi u stranci sprovede sveobuhvatne promene, ne samo kadrovske i organizacione, već i u imenu i zaštitnom znaku SPS. Uoči kongresa koji će biti održan krajem decembra, socijalisti će sprovesti opsežno istraživanje među članovima i građanima da li bi i kako bila prihvaćena eventualna promena imena i simbola stranke. U slučaju pozitivnih reakcija, nije isključeno ni da novi naziv, ali i politika socijalista, budu formulisani "na talasu" nove međunarodne političke organizacije koja je u osnivanju "Progresivna alijansa" - a čijem članstvu SPS teži. Inače, SPS je odustao od članstva u Socijalističkoj internacionali i već duže vreme radi na pridruživanju "progresivcima", novom pokretu koji okuplja stranke levo od centra sa ciljem da postanu protivteža najuticajnijoj političkoj organizaciji u EU - Evropskoj narodnoj partiji (EPP).\nKako nam je potvrdila Nataša Gaćeša, internacionalni sekretar SPS, oni su krajem aprila učestvovali na konferenciji u Amsterdamu, na kojoj su obavljene pripreme za start ove organizacije, a da će krajem godine znati više o načinu organizovanja i radu "Progresivne alijanse". "Tema konferencije bila je kako da učinimo progresivnu politiku delotvornijom. Potrebno je da građani u nama vide ekonomsku alternativu i da mi, spektrom mera, podržimo razvoj i sigurniji život građana. SPS će i nakon redizajna u svojoj suštini biti najvitalnija politička platforma u Srbiji, otvorena za promene, koje su uslov napretka i razvoja", kaže ona.\nBjelogrlić je u intervjuu za novogodišnji broj Blica istakao da je po političkom opredeljenju “iskreni levičar". Šta će onda jedan iskreni levičar u seriji "Ravna Gora"?\n"Ulogu Tita nisam mogao da odbijem", odgovorio je on.\nPočasni predsednik Demokratske stranke Boris Tadić učestvuje u radu konferencije Nove progresivne alijanse koja se održava u Rimu. Progresivna alijansa je grupa partija socijaldemokratske orijentacije koje imaju zastupnike u Evropskom parlamentu. Na konferenciji je bilo reči o budućnosti stranaka levičarske orijentacije u novom okruženju i načinima na koje mogu da odgovore izazovima u vreme krize.\nBoris Tadić obratio se učesnicima konferencije tokom panel rasprave. On je rekao da je neophodno reagovati na nove izazove na drugačiji način. Lider nemačke SPD Zigmar Gabrijel svoj govor počeo je citirajući Borisa Tadića koji je rekao da je novoj Progresivnoj alijansi potrebna nova politička filozofija.\nsaopštenje informativne službe DS\nUprkos obećanjima sa Zapada da će Socijalistička partija Srbije ove godine postati članica Socijalističke internacionale to senajverovatnije neće dogoditi ni na Kongresu SI koji je juče počeo u Kejpatunu. Iznevereno obećanje nije, međutim, razlog zašto predstavnici socijalista Ivice Dačića ne učestvuju na skupu u Južnoj Africi, već, kako kažu, činjenica da Internacionala prolazi kroz svoj reformski proces u kome SPS sa statusom posmatrača nema šta da traži. Zato, jedina delegacija koja predstavlja Srbiju na Kongresu SI jeste ona Demokratske stranke sa Borisom Tadićem na čelu.\nNataša Gaćeša, internacionalni sekretar SPS, objašnjava da je praksa u Internacionali da prijem novog člana može da ospori stranka koja dolazi iz iste zemlje i koja je punopravni član. "U slučaju Srbije to je Demokratska stranka", podseća ona. Na pitanje da li u SPS očekuju da će ih DS blokirati, nakon postizbornog manevra socijalista i okretanja naprednjacima, Gaćeša nije želela direktno da odgovori. "Moj stav je da treba podržati lidera DS Borisa Tadića u izboru za potpredsednika Internacionale, ukoliko se kandiduje. Stav je da treba podržavati i sve stranke levice koje žele da budu članovi Internacionale, poput SDPS Rasima Ljajića i LSV Nenada Čanka. Kao što mi nudimo podršku, tako očekujemo i da nam uzvrate."\nInspirisan velikim uspehom fudbalske reprezenatcije Kraljevine Jugoslavije na Prvom svetskom prvenstvu u Urugvaju, film "Montevideo, bog te video" trebalo bi bar na velike ekrane da vrati duh starog Beograda i sjajnu prošlost. Snimanje filma, danas je obišao i predsednik Srbije Boris Tadić. On je pohvalio glumce da su dobro uvežbali fudbalske akcije: “To jeste igra nad svim igrama, nema dileme i vidim da ste vi dobro uvežbali tu igru. Odlični su vam driblinzi, odlično štopovanje… Sve ste uradili što je trebalo, izbacili vazduh, smirili loptu i onda tačno postavili levu stajnu nogu”, ocenio je on.\nU godini u kojoj reprezenatcija Srbije prvi put učestvuje na mundijalu, istorijski uspeh i osvojeno treće mesto pre 80 godina bili su inspiracija za film, ali i seriju, dokumentarac, monografiju i izložbu koji će uslediti, najavljuje reditelj Dragan Bjelogrlić: “Ako budem uspeo u ovom filmu da spojim moje tri ljubavi - a to je ljubav prema sportu i sportskom duhu, ljubav prema melodrami i ljubav prema svom narodu - ja ću biti zaista srećan i smatraću da sam svoj zadatak ispunio”, kazao je on.\nPredsednik Srbije, koji je od filmske ekipe na poklon dobio dres, repliku onog koji su nosili jugoslovenski reprezentativci u Urugvaju, najavio je, razgovarajući sa glumcima, da će pratiti reprezentaciju Srbije na ovogodišnjem svetskom prvenstvu u Južnoj Africi.\nDemokratska stranka je na kongresu Socijalističke internacionale u Atini i formalno postala punopravni član te svetske asocijacije radničkih, socijalističkih i socijaldemokratskih stranaka građanske levice. DS je punopravna članica praktično postala još 2005. kada je Etički komitet Socijalističke internacionale doneo takvu odluku, ali je bilo potrebno da na kongresu te asocijacije preporuka bude usvojena aklamacijom. Preporuku Etičkog komiteta Socijalističke internacionale za punopravno članstvo je 2005. dobila i Socijaldemokratska partija Nebojše Čovića, ali ona u Atini nije predložena za punopravno članstvo. Uz DS, u punopravno članstvo Socijalističke internacionale je na kongresu, koji je početkom ove sedmice održan u Atini, primljen i Savez nezavisnih socijaldemokrata, premijera Republike Srpske Milorada Dodika.\nSerbian Progressive Party - Српска напредна странка\n(stranica na Engleskom jeziku posvećena SNS)\nTadić, Montevideo, fudbal, politika, socijalistički, levičarski, socijaldemokratski, osnivač, DS, NDS, Progresivna alijansa, Nova progresivna alijansa, Socijalistička internacionala, SPS, Dačić, progresivno, napredno, SNS\nDa li imate utisak kako vas neko ovde u kontinuitetu zajebava?\nI to progresivno.\nobjavio Radmilo Kračunović u 16:33:00\nključne reči: DSNSPS, fudbaleri i timovi, hronika palanačkog uma, Montevideo, NDS, proseravanje, Tadić\nAlbum požutelih slika\nLaste i vlaste\nStandard švedskog stola\nCrveni karton, dosta je bilo opomena\nPsi od slame i Ljudi od pruća\nDoktor Haos in da Haus\nPISAo ne PISAo, odgovor je Krstić\nFools in the Full (super)Moon\nPalanka na spidu\nJa sam ja, Ron Jeremija\nRdeče na vzhodu, rumeno na zahodu\n7 u 1\nOtisak Nedelje - 06.07.2014.\nDie Stachelschweine und der Schöpfungshöhe


Carinska škola, Sveti Arhangel Novi Sad\nČak i ako ste, možda do ovog trenutka i imali nedoumicu gde možete da se školujete za carinika, sasvim je sigurno da od sada više uopšte nemate razloga za brigu, jer je tu srednja škola “Sveti Arhangel” u Novom Sadu, a u okviru koje funkcioniše specijalizovana carinska škola. A u okviru pomenute institucije se svima koji su zainteresovani pruža mogućnost školovanja za zanimanje carinski tehničar, a koje se svrstava u red obrazovnih profila četvrtog stepena, te je isto tako prisutna i specijalizacija za peti stepen i to za zanimanje carinik - špediter.\nKada je u pitanju nastava za carinskog tehničara, ona podrazumeva niz opštih i stručnih predmeta, ali i jedan obavezan izborni predmet, a koji je istovetan na nivou cele države i podrazumeva da svi zainteresovani kandidati imaju mogućnost da se opredele između verske nastave i predmeta građansko vaspitanje. Uz uobičajene opšte predmete i to primarno one za koje je predviđeno važećim nastavnim planom da se izučavaju u toku sve četiri godine školovanja, to jest strani jezik i srpski jezik i književnost, kao i matematika, odnosno predmet fizičko vaspitanje, u nastavnom programu koji predviđa ovo zanimanje su zastupljeni i drugi opšteobrazovni predmeti. Primarno se misli na predmete istorija, hemija i geografija, mada je prisutna i sociologija, kao i nastava u okviru predmeta računarstvo i informatika, te ekologija stručni predmet. Računovodstvo je stručni predmet koji je, prema trenutno važećem nastavnom programu zastupljen u prve tri godine školovanja, dok su ostali predmeti koji se svrstavaju u stručne prisutni mahom godinu ili dve, a uz izuzetak predmeta poznavanje robe, koji kandidati izučavaju od drugog do četvrtog razreda. Svakako treba pomenuti i predmet statistika, kao i pravo, a zatim i poslovna ekonomija i javne finansije, te učenici izučavaju i predmet savremena poslovna korespondencija, odnosno spoljnotrgovinsko i devizno poslovanje. A u nastavnom programu prema kome se odvija školovanje za ovo zanimanje i koga se u potpunosti pridržava i srednja škola “Sveti Arhangel”, Novi Sad je uvršten i stručni predmet ekonomska geografija, a zatim i poslovna informatika i osiguranje, te međunarodna špedicija. Ono što je zanimljivo istaći jeste da nastava za ovo zanimanje ne podrazumeva praksu, barem prema aktuelnom nastavnom planu, a kada je u pitanju sticanje diplome za carinika - špeditera tu svi zainteresovani kandidati svakako imaju obavezu da polažu određene ispite. Prvenstveno se od njih očekuje da polože dva strana jezika i to primarno engleski, kao prvi, odnosno drugi po izboru, gde se očekuje da pokažu jasno određeni nivo znanja obično nemačkog i ruskog, odnosno francuskog jezika. Uz to, dužnost svakog kandidata koji se opredeli za specijalizaciju jeste da pristupi polaganju predmeta koji je vezan za osnove carinskog sistema i osnove radnog i privrednog prava, te on isto tako treba da položi i predmet carinska tarifa, odnosno poznavanje robe, kao i predmet carinski postupak, te spoljnotrgovinski i devizni sistem. U okviru nastavnog programa koji je određen za specijalizaciju za peti stepen je zastupljena praksa, a takođe je zvaničnim nastavnim planom jasno određeno i njeno trajanje, to jest tačno se zna koliko svaki kandidat ima obavezu da bude prisutan u okviru praktičnog dela.\nSem toga, naša institucija nudi mogućnost vanrednog školovanja svima koji su za taj vid obrazovanja zainteresovani, odnosno redovnog školovanja za konkretno zanimanje, te isto tako kandidati mogu da pristupe procesu prekvalifikacije ili da se odluče za dokvalifikaciju. Preciznije rečeno, prekvalifikacija se na prvom mestu primenjuje kada neko želi da stekne diplomu za carinskog tehničara ili špeditera - carinika, a pre toga je imao prilike da postane vlasnik diplome za određeno zanimanje istog nivoa. Ali, kada se radi o dokvalifikaciji, nju može da izvrši svako ko poseduje diplomu za određeno zanimanje trećeg ili četvrtog stepena, stim da konkretni kandidat u toj situaciji može da pristupi dokvalifikaciji i to samo za ono zanimanje koje je za stepen više od prethodno stečenog.\nSasvim sigurno je izuzetno važno i da pomenemo da srednja škola “Sveti Arhangel” u Novom Sadu u potpunosti poštuje sva pravila koja zvanično navodi nadležno ministarstvo, to jest Ministarstvo prosvete, nauke i tehnološkog razvoja, tako da carinska škola, to jest njena diploma sasvim sigurno može da bude u istom rangu sa bilo kojom državnom institucijom ovog tipa. Mi svim zainteresovanim kandidatima u toku cele godine nudimo mogućnost da, ako to žele izvrše konsultaciju za bilo koji od pomenutih obrazovnih profila, a napominjemo da posedujemo rešenje koje je zavedeno zvanično u Privrednom sudu i to pod zvaničnim brojem 205/2016, a koje je izdato 09. 11.2016. godine. A upravo zahvaljujući tom rešenju, kojim se zvanično potvrđuje da naša obrazovna institucija, koja je smeštena u samom srcu Vojvodine, ispunjava sve uslove da može da se bavi obrazovnom delatnošću, sa izrazitim ponosom navodimo i da diplomu koju će kandidat da stekne za izabrano zanimanje u pomenutoj struci on može da koristi u praksi i to kao svaki drugi pravno, odnosno zakonski važeći dokument. Da malo pojasnimo, taj kandidat zapravo ima mogućnost upravo tu diplomi da priloži potpuno isto kao i diplomu koji izdaje bilo koja državna institucija, a kada se bude upisivao na neku višu školu ili fakultet. Ali, isto tako on sme da zahteva i to od Nacionalne službe za zapošljavanje da mu navedeni dokument bude upisan u radnu knjižicu, a kako bi stečene kvalifikacije bile vidljive budućem poslodavcu.\nNaročito je važno da napomenemo i to da profesori koji su zaduženi da sprovode nastavu u našoj školi, a u pomenutom gradu, imaju sve potrebne diplome i zvanja da bi mogli da se bave tim poslom, te isto tako treba da znate i da u potpunosti poštujemo smernice koje daje Ministarstvo za unapređenje obrazovanja i to primarno kada je u pitanju literatura koju koristimo i preporučujemo kandidatima.\nProfili - Carinska škola\nCarinski tehničar – cetvrti stepen stručne spreme - dokvalifikacija poseban je vid profesionalnog i poslovnog usavršavanja za svakog polaznika koji je do t...


OTVORENO PISMO DOBRICE VESELINOVIĆA MINISTRU STEFANOVIĆU - Magločistač\nPočetna Vesti OTVORENO PISMO DOBRICE VESELINOVIĆA MINISTRU STEFANOVIĆU\nDobrica Veselinović iz Inicijative „Ne da(vi)mo Beograd“ demantovao je danas da je jedan organizatora protesta „Stop diktaturi“ koji se zbog nezadovoljstva rezultatima izbora održavaju širom Srbije.\nVeselinović je uputio otvoreno pismo ministru unutrašnjih poslova Srbije Nebojši Stefanoviću koji ga je na Televiziji Pink, kako je naveo, „s nekolicinom ostalih apostrofirao kao organizatora spontanih protesta ‘Stop diktaturi’ „.\n„To je ordinarna laž. I sa ovakvim lažima mora da se prestane! Ovo nemoj da shvatiš kao molbu, već kao zahtev! Ako ti i vaše službe, kojih verujem da ima i više nego što možemo da zamislimo, i koje raspolažu nama nezamislivim resursima, imate dokaze za bilo kakvo protivdržavno delovanje, slobodno me uhapsite“, naveo je Veseličnović u pismu.\n„Odazvaću se kao i svaki put kada sam pozvan, jer za razliku od tatinih sinova, tajkuna i huligana koji koriste šeme, veze i poznanstva, ja verujem u pravnu državu i institucije koje su tu da rade svoj posao i dobrim uživaju poštovanje gradjana. Ako imate dokaze za bilo kakve prekršaje, slobodno nastavite da zatrpavate tužilaštvo besmislenim prijavama protiv mene i ostalih članova inicijative Ne da(vi)mo Beograd, na koje se sudije smeju, i koje svakako bivaju odbačene već posle prvog ročišta, a ima ih, nakupilo se već preko 20“, navedeno je u saopštenju.\nVeselinović je naveo da je „služba“ koju plaćaju gradjani Srbije vrlo „ažurna u tome i ne skriva da jako opsežno radi na slučaju inicijative Ne(da)vimo Beograd“\n„Nebojša, ne persiram ti, jer mislim da ti to ne zaslužuješ. Ne zaslužuješ da predstavljaš, naredjuješ i govoriš u ime hiljada policajaca i policajki koji savesno obavaljaju svoju dužnost, i još nekoliko hiljada poštenih službenika i službenica koji su sticajem nesrećnih okolnosti pod tvojom ‘kontrolom'“, piše u pismu Dobrice Veselinovića.


Ocenjivanje prvaka: Od ove godine nova pravila | Osnovne škole\nOcenjivanje prvaka: Od ove godine nova pravila\nOsnovci iz Srbije četvrti u Evropi u poznavanju saobraćaja 08/09\nPredstavljen elektronski udžbenik za predmet biologija za peti razred 02/03\nŠkolski kalendar za 2019/2020 godinu: Tri raspusta planirana za đake 02/09\nUčenici prvog razreda će od ove godine biti ocenjivani na novi način. Novi kriterijumi pri ocenjivanju neće važiti za sve predmete.\nNovi način ocenjivanja prvaka odnosiće se samo na ocenjivanje obaveznih predmeta, dok će se izborni predmeti ocenjivati kao i do sada.\nPrilikom ocenjivanja izbornih predmeta, učitelji će, kao i do sada, ocene iskazivati opisom, odnosno rečenicom koju sami definišu. Osim toga, učitelji će davati mišljenja o radu i napredovanju učenika, kako u obrazovnom tako i u socijalnom kontekstu u određenom vremenskom periodu.\nUčiteljska sveska 1 predstavlja zbirku pedagoških dokumenata kojima se prati napredovanje učenika, i namenjena je samo učiteljima prvog razreda. Ova publikacija obezbediće pomoć učiteljima pri stvaranju komaptibilne pedagoške dokumentacije.\nPromena u načinu evidentiranja opisnih ocena u prvom razredu, koju je inicirao Savez učitelja Republike Srbije 2013. godine, odnosi se na unapređivanje opisnog ocenjivanja, ali i na smanjenje administracije učitelja.\nRadna grupa za promenu Pravilnika o sadržaju i načinu vođenja evidencije i izdavanju javnih isprava u osnovnoj školi, koju je formiralo Ministarstvo prosvete, nauke i tehnološkog razvoja, činili su predstavnici Ministarstva, Zavoda za unapređivanje obrazovanja i vaspitanja (ZUOV), Zavoda za vrednovanje kvaliteta obrazovanja i vaspitanja i Saveza učitelja Republike Srbije.\nČlanovi radne grupe došli su do rešenja za evidentiranje opisnih ocena u prvom razredu u svim dokumetnima koji se smatraju obaveznom evidencijom.\nTAGS: nova pravilaocenjivanjeprvaci


DONACIJA ZA POLJOPRIVREDNU SLUŽBU LESKOVAC – Info Centar Juga\nMinistarstvo poljoprivrede i zaštite životne sredine doniralo je Poljoprivrednoj savetodavnoj i stručnoj službi Leskovac (PSSS) automobil, skuter i dva aparata za neophodne analize, a ukupna vrednost donacije je 1.027.000 dinara.\nDonaciju je uručio državni sekretar resornog ministarstva Željko Radošević.\n– Radom Poljoprivredne, savetodavne i stručne službe Leskovac obuhvaćeno je blizu 11 hiljada domaćinstava, što je veliki broj i zato je ministarstvo odlučilo da na ovaj način podrži rad službe – rekao je Radošević.\nRadošević je pozvao sve poljoprivredne proizvođače da se na vreme informišu i svojim projektima uzmu učešće u okviru IPA programa, s obzirom na to da će prvi pozivi poljoprivrednicima biti upućeni već početkom iduće godine.\nIznos sredstava koja su opredeljena ovim programom za projekte poljoprivrednika je ukupno 175.000.000 evra.\nDržavni sekretar u Ministarstvu poljoprivrede, gradonačelnik Leskovca Goran Cvetanović i direktor PSSS Leskovac Bratislav Pešić posetili su gazdinstvo Gorana Đorđevića u Gornjoj Jajini koji se bavi uzgojem goveda.


Foto: N.N. | Vozači početnici nisu kamikaze\nDragan Sladojević 08.02.2019 08:15\nPreciznije, kako saznajemo, početnici za volanom skrivili su 770 udesa od ukupno 10.369 koliko ih je zabilježeno od januara do decembra 2018, što znači da oni nisu kamikaze za volanom, kako neki tvrde.\nOvaj podatak, po riječima sagovornika "Nezavisnih", potpuno razoružava one koji smatraju da će se poskupljenjem polaganja vozačkog ispita smanjiti krvoproliće na putevima.\n"Pogledajte taj procenat koji pokazuje krivicu vozača početnika za saobraćajne nezgode, a onda pogledajte koliko su nezgoda izazvali iskusniji vozači. U prošloj godini vozači starosti od 31 do 40 godina prouzrokovali su 2.285 nezgoda, a početnici tek 770. Ko sada, nakon tog podatka, ima pravo da zagovara poskupljenje osposobljavanja kandidata za vozače zarad navodne kvalitetnije obuke", pita izvor "Nezavisnih".\nKako ocjenjuje naš sagovornik koji se godinama bavi analizama stanja bezbjednosti u saobraćaju, dođe li do porasta cijena vozačkih ispita, dogodiće se kontraefekat koji nikom ne ide na ruku.\n"Svima je jasno da ljudi nemaju para i da će se, dođe li do poskupljenja, smanjiti broj kandidata za polaganje vozačkog ispita. Šta ćemo tada postići? Imaćemo povećan broj ljudi bez vozačke dozvole za volanom. Dakle, da zaključimo, do poskupljenja vozačkih ispita nikako ne smije doći", zaključuje naš izvor.\nI Siniša Radošević, inženjer saobraćaja, ocjenjuje da je statistika neumoljiva i da pokazuje da nisu u pravu oni koji tvrde da su vozači početnici problem na putevima.\n"I mi smo dobili zvanične podatke MUP-a koji pokazuju da vozači početnici izuzetno rijetko izazivaju saobraćajne nezgode. To znači da obuka nikad nije bila kvalitetnija, te da nema potrebe za poskupljenjem u državi koja se po platama ne može porediti sa, recimo, Austrijom ili Njemačkom", priča Radošević, koji je i vlasnik jedne banjalučke auto-škole.\nZanimljivo je da su prošle godine nezgode češće izazivali oni koji imaju i te kako bogat vozački staž, nego početnici. Po saznanjima "Nezavisnih", vozači od 51 do 60 godina su u RS izazvali 1.472 nezgode, a vozači od 61 do 71 godinu skrivili su 1.226 saobraćajki.\nInače, odluka o minimalnim cijenama obuke za vozače, prema kojoj bi kandidati čas vožnje za B kategoriju trebalo da plaćaju 30,50 KM, nije nedavno dobila zeleno svjetlo od Ministarstva finansija i trezora BiH jer sporni dokument ne sadrži fiskalnu procjenu, kao ni uporedne podatke sa zemljama regiona.\n"S obzirom na to da nam nije dostavljena ni fiskalna procjena, kao ni uporedni podaci iz zemalja regiona, zatražena je dopuna. Ministarstvo transporta i komunikacija BiH dostaviće nam izmijenjeni nacrt odluke, nakon čega ćemo iznijeti svoj stav", rekli su ranije u Ministarstvu finansija i trezora BiH.\nPodsjetimo, mnogi tvrde da ne smije doći do poskupljenja osposobljavanja budućih vozača te ističu da, ako bi polaganje vozačkog ispita u BiH poskupjelo, onda bi po cijeni nadmašilo čak i pojedine članice EU gdje je životni standard neuporedivo viši od našeg.\nPodsjećaju da su novčanici građana prazni i da malo ko ima da plati više od 1.500 maraka, koliko bi, po nekim računicama, koštao put do B kategorije, dok bi budući vozači kamiona i autobusa plaćali još veću cifru.\n770 saobraćajnih nezgoda skrivili početnici za volanom\n2.285 udesa izazvali vozači starosti od 31 do 40 godina\n1.472 nezgode skrivili vozači od 51 do 60 godina\n1.226 saobraćajki izazvali vozači od 61 do 70 godina


EVS - orhideja.org\nEvropski volonterski servis stiže u Stolac\nAko imate između 18 i 30 godina, željni ste da posvetite 6–12 meseci vašeg vremena doprinoseći lokalnim projektima i lično se razvijate upoznajući novu zemlju, njene običaje i jezik, a još ste i puni entuzijazma i energije, vi ste pravi kandidat za volontera Evropskog volonterskog servisa!\nEvropski volonterski servis (European Voluntary Service) je projekat u kom učestvuju volonterske organizacije iz cijele Evrope. EVS omogućava mladim ljudima (od 18 do 30 godina) da kao volonteri, radeći na nekom projektu, provedu od 6 do 12 meseci u nekoj evropskoj zemlji. Volonterima je obezbjeđen smještaj, hrana, osiguranje, putni troškovi, kurs jezika i džeparac. Saznajte više informacije o aktuelnim EVS projektima.\nEVS je deo programa Mladi (Youth Program) Evropske komisije koji promoviše mobilnost mladih i neformalno učenje kroz međunarodne aktivnosti vezane za razmene mladih. Cilj je da se omogući neformalno iskustvo i učenje za mlade ljude, ohrabrujući njihovo društveno uključivanje i aktivno učestvovanje, unapređujući njihovu mogućnost za zaposlenje i dajući im mogućnost da pokažu solidarnost sa drugima. Svaki EVS projekat za cilj ima uzajamnu podršku razvoju samog volontera i lokalne zajednice u kojoj volonter radi, čime se stiče uspostavljanje novih prijateljstava i razmjene iskustava. Tema projekta je veoma široka: od zaštite životne sredine, kulturnog nasljeđa, umjetnosti i kulture, rada sa mladim ili starijim osobama, do sporta ili rada u omladinskim organizacijama.\nEVS program pokriva sve stvarne troškove volontera: avionski prevoz (i/ili voz druge klase) do mesta gde se program održava, viza i vakcinacija (ako je potrebno), osiguranje, smeštaj i ishrana i mjesečni džeparac.\nTokom godine postoji nekoliko rokova na koje mogu da odgovore organizacije koje žele da budu domaćini EVS volontera i sve je na stranici Eu Comisije.\nMožda je važno takođe napomenuti da, za razliku od ostalih načina volontiranja, volonteri MIS-VSS-a koji odlaze na EVS projekte ne plaćaju troškove prijavljivanja za ovaj program (ukoliko vas prime na program, Evropska komisija će pokriti te troškove). Svaku ponuđenu EVS poziciju objavljujemo na našoj mejling listi na koju ćete biti prijavljeni pošto budete došli do nas na sastanak. Ukoliko ste zainteresovani za EVS, posetite i stranicu programa Mladi u akciji Evropske komisije, kao i međunarodni Vodič za EVS.\nJednom nedeljno su otvorena vrata za sva pitanja o EVS-u i dugoročnom volontiranju – svakog ČETVRTKA u 14h možeš doći na informativni sastanak o dugoročnom volontiranju. Najavi se prethodno mejlom našem EVS volonteru iz Francuske, na Louis Picavet louis.picavet@live.fr ili Basia Laris volonterka iz Poljske na mail basia.laris@gmail.com u kopiju maila staviti ugorhideja@yahoo.com. Ukoliko ne budemo u mogućnosti da sastanak održimo, obavjestićemo Vas.


Evro sutra 119,66 dinara - Naslovi.net vesti\nEvro sutra 119,66 dinara\nDinar će sutra ojačati 0,1 odsto prema evru u odnosu na petak i zvanični srednji devizni kurs biće 119,6677 dinara za jedan evro, što će biti najviša vrednost domaće valute u ovoj godini, objavila je Narodna banka Srbije (NBS).\nEvro je u petak koštao 119,8180 dinara. Dinar će prema evru biti za 3,1 odsto jači nego pre godinu dana, za 0,4 odsto jači nego pre mesec dana, a 3,2 odsto jači nego na početku ove godine. Ove godine dinar je bio najslabiji 3.... »\nDinar "potapa" EUR, ovo je novi rekord\nBeograd -- Dinar će sutra ojačati prema evru za 0,1 odsto u odnosu na petak, i zvanični srednji kurs će iznositi 119,6677 dinara za evro.\nTo će biti nova rekordna vrednost domaće valute prema novčanoj jedinici evrozone u ovoj godini, objavila je Narodna banka Srbije. Dinar će biti jači prema evru za 0,4 odsto nego pre mesec dana, a na godišnjem nivou će biti jači... »\nGde investirati nedelja, 13. avgust 2017.\nDinar će u ponedeljak ojačati 0,1 odsto prema evru u odnosu na petak i zvanični srednji devizni kurs biće 119,6677 dinara za jedan evro, što će biti najviša vrednost domaće valute u ovoj godini, objavila je Narodna banka Srbije (NBS).\nDinar ruši evro, novi rekord ove godine\nDinar će u ponedeljak, 14. avgusta ojačati 0,1 odsto prema evru i zvanični srednji devizni kurs biće 119,67 dinara za jedan evro.\nTo će biti najviša vrednost domaće valute u ovoj godini, objavila je Narodna banka Srbije. Evro u petak i za vikend košta 119,82 dinara. Dinar će prema evru biti za 3,1 odsto jači nego pre godinu dana, za 0,4 odsto jači nego pre... »


Lekovito bilje » nega nega – Lekovito bilje\nHome Tags Posts tagged with "nega"\nPored poznatog antioksidativnog dejstva, ključnog za zdravo vlasište, glavni aduti kokosovog mleka jesu fosfor i selen. Ovi minerali igraju značajnu ulogu u formiranju zdrave vlasi – kosa će biti sjajnija,…\nUkoliko ste već počeli da razmišljate da je vreme za podmlađivanje lica, preporučujemo vam da se okrenete prirodnom rešenju. SAZNAJTE I… Kako da se podmladite algama Recept koji preporučuju stručnjaci…\nMala kućna apotekaNega\nJogurt i mleko za kosu i ten iz snova!\nIdeal negovane kože i čistog lica ne mora biti samo puka maštarija, u šta se možete uveriti i sami ukoliko isprobate preporučene „uradi sam“ preparate sa ovih strana. Iako je…\nHladno vreme, suv vazduh, kao i zdravstveni problemi neki su od uzročnika ove pojave koja može biti ublažena redovnim pilinzima i primenom preparata na bazi ulja, aloje i meda. Suva…\nLB kozmetičarka Marija Pušelja otkriva recepte za maske, tonike, pilinge i kreme od slatkih bobica, koji licu vraćaju sjaj i elastičnost Još u antičkim vremenima žene su, da bi sačuvale…\nOsim što leči mnoge zdravstvene tegobe, ova biljka ima široku primenu i u kozmetičkoj industriji. Etarsko ulje kamilice neizostavan je sastojak mnogih preparata za negu, a kozmetičarka Marija Pušelja odabrala…\nŠta sve možete da napravite od pčelinjeg voska


Logo organizacije Hjuman Rajts Voč\nSnage bezbednosti Venecuele i predsednik Nikolas Maduro koristili su korona virus kao izgovor da bi ugušili kritike svojih protivnika na društvenim mrežama, pa čak i u privatnim porukama, saopštila je u petak nevladina organizacija Hjuman Rajts Voč (Human Rights Watch).\nMeđunarodna nevladina organizacija sa sedištem u Njujorku, koja se bavi ljudskim pravima, navela je da su venecuelanske vlasti targetirale desetine novinara, zdravstvenih radnika, advokata za ljudska prava i političkih protivnika koji kritikuju vladin odgovor na pandemiju.\nNeki kritičari su fizički zlostavljani do nivoa koji se graniči s mučenjem, navodi se u izveštaju koji nabraja 162 takva slučaja od marta do juna.\nHRV kaže da je potvrdio nekoliko pritužbi putem intervjua s navodnim žrtvama, istovremeno pozivajući se na izveštaje venecuelanskih medija i zagovornika ljudskih prava.\n"Danas u Venecueli ne možete čak ni da delite privatnu poruku koja kritikuje Madurovu vladu preko Vocapa (WhatsApp), bez straha da ćete biti procesuirani", rekao je direktor za Ameriku Hjuman rajts voča Hoze Miguela Vivanko.\nVenecuelansko Ministarstvo komunikacija nije odgovorilo na i-mejl agencije Asošiejted pres koja je tražila komentar na saopštenje HRV.\nVlasti odane Maduru često odbacuju kritičke izveštaje o ljudskim pravima ocenjući ih kao spoljne interese koje predvode Sjedinjene američke države koje se mešaju u unutrašnje stvari države.\nVenecuela je bila u ekonomskoj i političkoj krizi pre pandemije. Maduro je pod pojačanim međunarodnim pritiskom da podnese ostavku od početka 2019. godine, kada se opozicioni lider koga su podržale Sjedinjene Države Huan Gvaido samoproglasio za predsednika, tvrdeći da se socijalistički lider nelegitimno priklonio vlasti posle lažnih izbora.\nMadurova vlada uvela je hitne mere sredinom marta, nedugo nakon što su dijagnostikovani prvi slučajevi korona virusa u Venecueli, zatvorila je mnoga preduzeća i ograničila putovanje unutar zemlje.\nZvaničnici su do sada prijavili oko 350 smrtnih slučajeva od korona virusa i 42.000 obolelih, ali medicinski radnici i vladini kritičari kažu da taj broj nije relevantan zbog nedostatka testiranja.


KUHINJA WARENDORF I PIETBOON - Lux Life luksuzni portal: Moda, Stil, Trendovi, Kolekcije 2014...\nKUHINJA WARENDORF I PIETBOON\nWarendorfer je nedavno započeo partnerstvo sa PietBoon® dizajn studiom...\nNakon nedavne uspešne saradnje sa ikonom dizajna Filipom Starkom, svetski poznati proizvođač luksuznih kuhinja je ubedio još jednu vodeću zvezdu iz sveta dizajna da doprinese njihovom dizajn portfoliju. Rezultat ove saradnje je kolekcija kuhinja "Piet Boon® Kitchens by WARENDORF", koja je predstavljena 7. septembra 2011. u Amsterdamu, u izložbenom prostoru površine 500 m2.\nDizajn je prirodan i autentičan, a predstavlja spoj pažljivo osmišljenih detalja i visokokvalitetnih materijala. Dizajner je stvorio niz kuhinja sa istinski umetničkim karakteristikama. Jednostavne geometrijske linije i neutralne boje prožimaju ove kuhinje prirodnom superiornošću i elegancijom. Bezvremen dizajn, lako će nadživeti trenutne trendove, ispoljavajući sigurnost i snagu karaktera jasnim linijama dizajna. Ekskluzivna i luksuzna linija kuhinja "Piet Boon® Kitchens by WARENDORF" je stoga logičan nastavak Warendorf tradicije da ponudi kupcima kuhinje sa karakterom...\nPROČITAJTE SLEDEĆI TEKST: DEGLON MEETING SET NOŽEVA


27. jun 2008. | 20:52 | Izvor: B92, Beta, Tanjug\nBeograd -- Predsednik Srbije Boris Tadić dao je večeras mandat za sastav nove republičke vlade funkcioneru Demokratske stranke Mirku Cvetkoviću, saopštila pres služba predsednika.\nPosle obavljenih konsultacija sa predstavnicima svih parlamentarnih stranaka i lista, predsednik Tadić je saopštio da je postignuta većina u Narodnoj skupštini Srbije i da će novu Vladu Srbije formirati lista "Za evropsku Srbiju", koalicija SPS-PUPS-JS, koalicija "Za evropski Sandžak" i Savez vojvođanskih Mađara.\nNešto posle 18 sati završen je sastanak predsedništva Demokratske stranke, na kojem je Tadić najuže rukovodstvo DS-a upoznao sa svojom odlukom. Pravo na donošenje samostalne odluke lider demokrata dobio je od glavnog odbora stranke.\nTadić je odluku da mandat za sastav Vlade poveri aktuelnom ministru finansija Mirku Cvetkoviću doneo posle brojnih nesuglasica u samoj Demokratskoj stranci oko kandidata za tu funkciju.\nOsim Cvetkovića, kao budući premijeri pominjani su i Vuk Jeremić i Bojan Pajtić. Sam Pajtić je poslednjih dana važio za glavnog favorita, iza koga je do sada nedvosmisleno stajalo predsedništvo DS-a.\nO Mirku Cvetkoviću\nU jednom nedavnom intervjuu Mirko Cvetković je za sebe rekao da je miran te da nije za politiku navodeći da "sebe nikada nije zamišljao kao premijera čak ni kao ministra". Ono što mu svakako ide od ruke je ekonomija, s obzirom da je čitav svoj radni vek proveo radeći u privredi i domaćimi i stranim finansijskim institucijama.\nProfesor Ekonomskog fakulteta Jurij Bajec smatra da je Mirko Cvetković dobar izbor za premijera Srbije.\n"Ne samo da je dobar ekonomski stručnjak, što je pokazao svojim radom u vladi kao direktor Agencije za privatizaciju i sada kao ministar finansija već je od ranije čovek koji se bavio ekonomijom na jedan realan i konkretan način. On nije čovek nekih partijskih struktura nego čovek koji je došao iz struke i u tom smislu zato mu treba dati posebno poverenje. I druga njegova veoma važna i dobra karakteristika jeste da je to čovek koji može sa jednom složenom vladom, dakle u kojoj postoji puno koalicionih partnera da uspostavi neophodnu saradnju i ono što je toliko falilo prethodnim vladama - pre svega timski rad", rekao je Bajec.\nSa ovom ocenom slaže se i direktorka Ekonomist medija gurpe Biljana Stepanović. Ona međutim strahuje da Cvetkoviću za premijersku funkciju nedostaje dovoljno političke čvrstine.\n"Mirko Cvetković je čovek kompromisa. Ako hoćemo da se smirimo i da najzad počnemo da radimo i da živimo na miran način bez političke ostrašćenosti, u tom smislu mislim da je Mirko Cvetković najbolje rešenje. On je čovek tehnokrata koji razume privredu jer je radio u vladi Zorana Đinđića na tim poslovima, on je čovek koji razume finansije jer je radio kao ministar finansija i on nije čovek koji je sklon konfliktima i nekim političkim izletima. S druge strane, jedina moja zebnja jeste da li će on moći da pokaže dovoljno političke čvrstine s obzirom da nema tu vrstu iskustva, a to će opet zavisiti pre svega od podrške koju mu Demokratska stranka bude pružila", kazala je ona.\nNovi premijer Srbije je rođen u Zaječaru 1950. godine. Završio je Ekonomski fakultet u Beogradu, na kome je i doktorirao.\nKolundžija: Izvrsni premijer\nCvetković na mestu mandatara je najbolje rešenje i Srbija je sa njim dobila izvrsnog premijera, ocenila je šefica poslaničkog kluba "Za evropsku Srbiju" Nada Kolundžija.\n"Uzimajući u obzir svu složensto trenutne situacije i onoga što Srbija treba da uradi u narednom četvorogodišnjem periodu, gospodin Cvetković je zaista najbolje rešenje", rekla je Kolundžija Tanjugu. Prema rečima Kolundžije, posebno važno je i to što je predsednik Tadić predložio u ime-a DS nestranačkog kandidata.\nKarijeru je izgradio radeći u Rudarskom Institutu, Ekonomskom institutu i konsultantskoj kući Ces Mecon. '80tih je radio za Svetsku banku kao saradnik na većem broju projekata u Pakistanu, Indiji i Turskoj. Od 2001. godine je bio angažovan u vladi Zorana Đinđića, gde je bio zamenik Aleksandra Vlahovića, tada ministra za privredu i privatizaciju.\nOd 2003-2004. bio je direktor Agencije za privatizaciju i izvršni direktor firme Ces Mekon. Urpavo mu je to zamerila predsednica Saveta za borbu protiv korupcije Verica Barać optužujući ga da je bio u sukobu interesa.\nU istom tonu ga je napadao i naslednika na mestu direktora Agencije za privatizaciju Branko Pavlović. Međutim njihove optužbe da je učestvovao u najmanje 88 sumnjivih privatizacija nikada nisu dokazane.\nZa vreme Cvetkovićevog mandata na čelu Agencije najlošije je urađena privatizacija agencije Putnik koja je tada bila prodata američkom biznismenu srpskog porekla Srbi Iliću, ali je ugovor kasnije raskinut.\nU biografiji Mirka Cvetkovića mogu se naći i podaci da je završio nižu muzičku školu za duvačke instrumente i klavir, a da je kao srednjoškolac pokazao talenat za pisanje. Novi premijer Srbije govori engleski jezik, oženjen je i ima dvoje odrasle dece.\nDačić: Vlada će biti stabilna\nLider Socijalističke partije Srbije Ivica Dačić izjavio je večeras da očekuje da će nova vlada biti stabilna i da će voditi jedinstvenu državnu politiku.\n"Očekujem da će nova vlada biti stabilna i da će voditi jedinstvenu državnu politiku u odbrani državnih i nacionalnih interesa, evropskih integracija, ekonomskog razvoja i socijalne pravde", rekao je Dačić Tanjugu, nakon odluke predsednika Srbije Borisa Tadića da kandidat za predsednika vlade bude dosadašnji ministar finansija Mirko Cvetković.\nLider socijalista je podsetio je da je tokom razgovora o formiranju parlamentarne većina sa Tadićem dogovoreno da mesto mandatara pripadne Demokratskoj stranci.\nJovanović: Želim Cvetkoviću uspeh\nPredsednik Liberalno-demokratske partije Čedomir Jovanović čestitao je večeras Mirku Cvetkoviću imenovanje za mandatara nove Vlade Srbije, i poželeo mu uspeh na mestu premijera.\n"U teškoj situaciji u kojoj preuzima vladu koju su mu drugi sastavili, u svakom trenutku u kojem njegova vlada bude obavljala evropske poslove, radila na modernizaciji društva i afirmaciji novih vrednosti, Cvetković može računati na podršku LDP-a", izjavio je Jovanović agenciji Tanjug.\nJovanović je rekao da LDP ne može da pruži bezrezervnu podršku, budući da je nova vlada na izvestan način podrazumeva i povratak Socijalističke partije Srbije na vlast.\n"LDP ne može glasati za vladu u kojoj tako važnu ulogu igra partija koja nije u stanju ili ne želi da preuzme odgovornost za dela koja su uništila zemlju i koja izbegava da jasno osudi svoju politiku iz 90-ih godina prošlog veka", kazao je Jovanović.\nIzvor B92 navodi da bi tokom dana trebalo da bude finalizovan i sporazum stranaka koje čine listu "Za evropsku Srbiju", nakon čega će biti poznat raspored resora u okviru koalicije.\nNeke druge nezvanične informacije govore da su lider Demokratske stranke Boris Tadić i predsednik G17 plus Mlađan Dinkić već potpisali koalicioni sporazum.\nPredsednica Skupštine Slavica Đukić-Dejanović izjavila je da je potpisan koalicioni sporazum o vladajućoj većini, a da će detalji verovatno biti objavljeni danas.\nOna je, pre nastavka konstitutivne sednice parlamenta, rekla novinarima da u tim dogovorima nije učestvovala, ali da ima tu informaciju. Predsednica parlamenta je rekla i da će parlament sledeće nedelje razmatrati Zakon o ministarstvima, kada bi mogla da bude izabrana i nova vlada.\nDejanovićeva je novinarima u Skupštini kazala da predlog zakona o ministarstvima još nije dostavljen parlamentu, ali da bi to moglo da se desi u toku dana.\nDa bi Vlada bila izabrana, neophodno je da u Skupštini Srbije budu usvojeni zakoni koji omogućavaju izbor novog kabineta. Iz vladajuće koalicije najavljuju da će predlozi zakona o Vladi i ministarstvima tokom popodneva ući u skupštinsku proceduru.\nPrema saznanjima B92, Vlada će imati 27 članova - premijera i četiri potpredsednika, s tim što će tri ministra istovremeno obavljati i potpredsedničku funkciju. Izvor B92 navodi da će potpredsednici biti Mlađan Dinkić, Božidar Đelić, Jovan Krkobabić i Ivica Dačić.\nMarković: Vlada u četvrtak\nPredsednik Jedinstvene Srbije Dragan Marković je novinarima u Skupštini Srbije kazao da će nova vlada najverovatnije biti izabrana sledećeg četvrtka.\n"Vlada naredne sedmice"\nPolitički dogovor Demokratske stranke i koalicije SPS-PUPS-JS građanima će uskoro biti vidljiv kroz podelu resora u novoj Vladi Srbije, koja bi trebalo da bude formirana naredne sedmice, izjavila je predsednica Skupštine Srbije Slavica Đukić Dejanović.\n"Imamo politički dogovor sa DS-om i on ima snagu sporazuma. To znači da ćemo sa njima u vladu, čije formrianje očekujemo u narednih sedam do deset dana", rekla je Đukić Dejanović u intervjuu Tanjugu.\nPrema njegovim rečima, vlada će imati od 26 do 28 ministarstava, a zakoni o vladi i ministarstvima biće na dnevnom redu Skupštine u ponedeljak.\nMarković očekuje da će budući predsednik vlade poštovati dogovor Demokratske stranke i koalicije SPS-PUPS-JS i da će realizovati dogovorene principe.\nLider JS-a je, za razliku od Slavice Đukić-Dejanović, naveo da su koalicioni sporazum juče potpisali DS i G17 plus, a da bi sutra ili u nedelju trebalo da bude potpisan koalicioni sporazum DS i koalicije SPS-PUPS-JS.\nPostojeći komentari (89) | Pošaljite komentar Odštampaj Pošalji\n| 6. jul 18:39\nSkupština Srbije sutra bira novu Vladu, jedanaestu od uvođenja višestranačja 1990. godine. U zdanju Skupštine u toku su poslednje pripreme za sutrašnje zasedanje. Dalje\nsreda 21. oktobar 2020.


Gojković u NSRS: Stabilnost u regionu je zajednički cilj\nMaja Gojković (desno) obraća se poslanicima Narodne skupštine Republike Srpske, 14. april 2016.\nPredsjednica Narodne skupštine Srbije Maja Gojković istakla je u četvrtak u obraćanju poslanicima na Svečanoj sjednici Narodne skupštine Republike Srpske da Srbija poštuje teritorijalni integritet Bosne i Hercegovine u skladu sa Dejtonskim sporazumom, ali da će uvijek biti uz Republiku Srpsku.\n"Između Srbije i RS odvija se intenzivna saradnja", rekla je Maja Gojković dodajući da je ta saradnja usmjerena na razvoju Srbije, Republike Srpske i regiona u cjelini.\nPosebno je u toku obraćanja naglasila da je za veći priliv investicija i privredni razvoj važna ekonomska i politička stabilnost u cijelom regionu.\n"Ono za šta se zalažemo svim svojim snagama je čuvanje mira, stabilnosti i prosperiteta kroz poštovanje Dejtonskog sporazuma i jačanje veza građana Srbije i Srpske, bliskosti i prijateljstva koju uzajamno osećamo i za koji želimo da podstaknu region na snažniju saradnju i razumevanje", kazala je Gojković, te dodala:\n"Sposobnost da saosećamo sa drugima i u gubitku i u radosti uspeha je najbolja osnova za jačanje poštovanja, poverenja i saradnje a to je ključ za uspeh svih nas. Zato očuvanje trajnog mira i stabilnosti u regionu mora da bude prvi i osnovni cilj svih nas zajedno."\nNavodi i da je dosadašnja privredna saradnja bila na zavidnom nivou, dodajući da RS poslije Italije najviše izvozi u Srbiju.\nOna naglašava i da bi saradnja parlamenata trebala da bude u funkciji privrednog rasta Srbije, Republike Srpske i Bosne i Hercegovine.\n"Smatram da će aktuelni infrastrukturni i energetski projekti na kojima rade naše dve vlade značajno doprineti unapređenju privredne saradnje. Upravo to treba biti prioritet u narednom periodu, realizacija što više konkretnih projekata koji će se pozitivno odraziti na dalji privredni rast i standard naših građana", kaže Gojković, te posebno ističe potrebu za ubrzanjem realizacije infrastrukturnih projekata.\n"Važno je da u narednom periodu vidimo kako da ubrzamo rad na putnim vezama između RS i Srbije, pre svega ka Bijeljini i Višegradu, kao i da se završe radovi na mostu Bratunac – Ljubovija. Smatramo da će izgradnja puteva na kojima zajedno radimo, dodatno da približi Srbiju i RS, kao i Srbiju i BiH", konstatovala je predsjednica Skupštine Srbije.\nMaja Gojković podsjeća i da je sporazum sa Narodnom skupštinom Republike Srpske prvi parlamentarni sporazum koji je Skupština Srbije potpisala 2008. godine.\nNedeljko Čubrilović i Maja Gojković, Banjaluka, 14. april 2016.\nPredsjednik entitetskog Parlamenta Nedeljko Čubrilović zahvalio se Maji Gojković na lijepim riječima, te Svečanu sjednicu začinio i nenamjernim greškama – prvo gošću nazvavši predsjednicom Narodne skupštine Republike Srpske a potom i njen govor kao obraćanje poslanicima Narodne skupštine Srbije.\nPrije Svečane sjednice entitetskog Parlamenta, Čubrilović i Gojković su imali razgovor o Sporazumu o specijalnim i paralelnim vezama RS i Srbije.\nU obraćanju medijima nakon Svečane sjednice Gojković je istakla da su razgovarali o mogućnosti unapređenja sporazuma o saradnji koji jako dobro funkcionise.\n"U 2015. imali smo investicije od 1,7 milijardi evra, i jako je značajno da naše vlade funkcionišu", zaključila je predsjednica Skupštine Srbije.